open-index/open-wikipedia-markdown huggingface dataset:
羅托艾拉湖

**羅托艾拉湖**（）係紐西蘭北島火山高原陶波湖（Lake Taupō ）南面一個小湖，面積得13平方公里，被用作為託卡努水電站（Tokaanu Hydropower Station）嘅蓄水湖。

羅托艾拉湖係一個私家湖泊，係羅托艾拉湖信託基金（Lake Rotoaira Trust）管理嘅幾個私人湖泊之一，要有進入許可證先可以喺該湖釣魚之類嘅活動。

爾個湖南面係東加里羅山（Mount Tongariro），西面係較細嘅皮漢加（Pihanga）火山峰。 渠係由普圖溪（Pouto Stream）流入東加里羅河（Tongariro River）。

## 參考

*Lecointre, Neall, Wallace and Elliot (2004). Late Quaternary evolution of the Rotoaira Basin, northern Tongariro ring plain, New Zealand, *New Zealand Journal of Geology & Geophysics*, Vol. 47, 549–565. [英文]
語言浸淫

**語言浸淫**（）指個教育環境會
*用 L1 同 L2 嚟教好多同語言無關嘅課題（例如數學同自然科學都會攞 L2 嚟教），
*啲老師冚唪唥都做到純熟噉用 L1 同 L2，
*同時喺文化上又會遷就返 L1 嘅文化而且會明確噉支援 L1；

好多人認為呢種教法能夠有效噉提升學生嘅多語能力。

## 參攷
語言遷移

**語言遷移**（參見）泛指一啲識得多隻語言嘅人用語言嗰陣，將一隻語言嘅特性用落另外一隻語言度。

## 母語嘅干擾

事實表明，當一個人學第二語言學到咁上下，就會開始喺腦海入面將 L2 嘅字詞同 L1 嘅對應，即係例如一個以粵語做母語嘅細路學英文，學到咁上下通常就會有
:「**Walk** 對應**行路**」
:「**Eat** 對應**食**」
:「**Drink** 對應**飲**」
噉嘅諗法。但係事實表明，唔同語言之間好難吓吓做到完美一對一嘅對應，所以呢種「乜乜對應物物」嘅諗法好多時會搞到啲學生用 L2 嗰陣出錯。

## 正面定負面
廿一世紀初嘅語言學界一般認為，語言遷移可以分做兩大類：
*正面：指 L1 嘅干擾有助個人學 L2；例如英文同德文都屬日耳曼語言，有好多字詞都好相似，甚至寫嗰陣會用同樣（或者大致同樣）嘅羅馬字母嚟寫—例子有英文 **here** 同德文 **hier** 呢兩隻字，簡化講都係相當於廣東話**呢度**噉嘅意思。喺呢種情況下，一個以英文做 L1 嘅人學德文嗰時會見到大量似曾相識嘅字詞，被指會覺得啲字詞易記咗。
*負面：指 L1 嘅干擾妨礙個人學 L2；例子可以睇返上面提到，廿一世紀初嘅日本話缺少咗  同  之間嘅分界，搞到以日本話做 L1 嘅人習慣咗   不分，要學好似英文呢啲會分  同  嘅語言嗰陣，佢哋成日因而遇到困難。
中介語係指一個人講嘢嗰時嘅特色，而呢啲特色係源自佢嘅 L1 嘅。

## 註釋

## 參攷
反起跑線聯盟 2

《**反起跑線聯盟 ２**》（）係香港MakerVille出品嘅電視劇，《反起跑線聯盟》續作，由朱茵、潘燦良、周家怡同強尼主演。套劇用小學做背景，繼續探討家長喺校園入面嘅理念之爭。套劇喺2024年8月12號到8月30號逢禮拜一到五21:30 - 22:30喺ViuTV首播。

## 角色一覽
註：呢套劇同前作一樣片尾只列出演員名而無列角色名，要靠劇中對白等資料去搵返角色名。

### 主要角色
*朱茵 飾 冼如英（Yvonne）
*潘燦良 飾 李銘基（Charles）
*周家怡 飾 劉家琪（Venus）
*強尼 飾 陳耀華（Armand）
*袁富華 飾 孔仲邱
*梁業 飾 羅大福
*練美娟 飾 羅白嫣芬（Linda）
*陳欣妍 飾 楊張嘉兒（Pamela）
*林家熙 飾 楊飛
*蘇皓兒 飾 冼如鳳（Melody）
*袁綺雯 飾 張李旻芳
*薛國斌 飾 張明輝
*彭美嫦 飾 毛月嫦

### 固定角色
*梁卓美 飾 劉家琪阿媽
*黃文慧 飾 王莉莉（Grandma Lily）
*張松枝 飾 楊飛阿爸
*劉倩怡 飾 楊飛阿媽
*駱振偉 飾 鄭志宏（鄭Sir）
*奧米嘉儀 飾 Miss Yu
*彭詠儀 飾 Miss Lam
*阮頌揚 飾 小學老師
*白耀燦 飾 陶校長
*崔潔彤 飾 Yoyo
*李炘頤 飾 Miss Li
*張敬仁 飾 Miss Cheung
*栢天男 飾 Pierre
*陳俞希 飾 姚立安阿媽
*向海嵐 飾 李子聰阿媽
*何啟華 飾 雙哥
*何爵天 飾 電影導演
*陳安瑩 飾 陳梓霖
*司勳 飾 李銘基下屬
*黃傲㙋

### 細路角色
*張曦晨 飾 陳雪瑤（瑤瑤）
*徐立德 飾 林沛樂（Billy）
*植海維 飾 李子聰（Martin）
*王予殷 飾 楊心怡（Yumi B）
*孫詠軒 飾 羅有為（為為）
*林靖 飾 張家欣（牢騷女）
*張晉樂 飾 孫銘賢（孫仔）
*李莉 飾 歐陽芷晴（Julia）
*鄭信 飾 姚立安

### 特別演出
*梁詠琪 飾 張諾雅（Nora）

## 每集一覽

## 獎
### [[觀眾在民間電視大獎2024]]
皆因提名好多，淨係列出入圍最後五強嘅單位。

## 軼事
*呢套劇繼續用翻播網上節目《製作中》替代正式製作特輯，喺8月10號禮拜六同8月11號禮拜日14:25-14:30播。
*呢套劇導演劉偉恒同五位主要演員朱茵、潘燦良、練美娟、梁業、強尼喺《周六食花生》第14集做嘉賓接受訪問。
*呢套劇嘅主題曲重用上一輯嘅插曲《樂悠悠之歌》。
*呢套劇喺2023年8月開拍，差唔多所有嘅前作主要角色都有份參演，而上一輯主演嘅梁詠琪就由於喺拍攝期間要籌備其個人演唱會，所以就改為特別客串演出。

## 節目調動
*2024年8月30號：由於20:00直播嘅《奧運健兒大匯演》超時到21:40完，所以第15集延後到21:40-22:35播。

## 出面網頁
*ViuTV：反起跑線聯盟 2
* MakerVille：反起跑線聯盟 2
*

## 電視節目變遷
黃智華

**黃智華**（）係香港公務員，自2020年7月起為黃大仙民政事務專員。

## 早年生活
黃智華喺香港黃大仙嘅聖母醫院出世，同父母一齊住過大磡村。之後，佢考入香港中文大學新亞書院讀工商管理學學士，2009年畢業。讀書嗰陣佢出任過投資學會主席，吸納咗超過一千七百名學生加入成為會員，而佢喺花旗銀行嘅銀行實務課程亦攞過傑出學生獎。畢業後，佢亦有出席新亞書院舊生會嘅地產市場分析活動。

## 政府內工作同爭議
黃智華喺2009年加入政務職系，曾經喺多個政策局同部門工作，包括運輸及房屋局、商務及經濟發展局同埋元朗民政事務處，調任黃大仙民政事務專員前係政制及內地事務局助理秘書長。

喺擔任黃大仙民政事務專員期間，佢不時同親中派合作進行活動，例如連同民建聯唔同成員喺社區舉行座談會幫中國共產黨同埋「二十大精神」進行政治宣傳。

### 跨區出任選舉主任
喺2020年香港立法會選舉，各地區直選同功能組別嘅選舉主任安排，打破過去由當區民政事務專員擔任選舉主任嘅傳統做法，而係跨區配對。呢個安排被視為剝奪有意參選嘅民主派嘅參選資格鋪路。其中，黃智華所屬的黃大仙區本應被劃入九龍東地方選區，但黃卻被安排成為香港島選舉主任。

### 一方面拖延區議會防疫項目，一方面資助親中派團體抗疫工作被批評
喺2020年10月，黃大仙區議會就武漢肺炎疫情通過撥款70萬推行「非公共租住房屋—大廈防疫設施計劃」，資助居民採購防疫物資同清潔大廈，但民政處以審批緊為理由，扣起公帑，拒絕推展項目，黃智華及區議會秘書傅申喺區議會會議上被連番批評，但係兩人對質問充耳不聞、十問九唔應，就連黃大仙區嘅染疫人數同住所分佈都答唔到，被議員批評不知所謂。其中當時嘅民主派議員譚香文提到，親中派區內派發印有民政處字眼嘅防疫包，直斥民政處「大灑金錢畀建制派清潔包」，不斷矮化今屆區議會，區議會副主席、黃逸旭亦批評，區議會受到無理對待。

### 赴京深造前歡送晚會安排被批評
2023年9月，黃智華準備去北京，修讀公務員事務局同北京大學合辦嘅高級公務員公共管理碩士課程。佢走之前，喺8月24號，黃大仙嘅親中派朋友喺九龍灣嘅百樂門國際宴會廳搞咗一個歡送晚會，有超過500個人嚟咗，有43席餐枱，有好多地區組織嘅人、校長、社團主事、立法會議員都有出席，真係好多人。啲建制派嘅人私下傾計，話今次場面好大，搞到佢地覺得民政專員就係「地區皇帝」嘅樣，話呢個情況已經「過咗火」、「離晒譜」，關注後面嘅金主係邊個。

## 資料來源
自家品牌

**自家品牌**（）係指物流集團入面嘅成員（通常係大型連鎖零售商），佢哋喺自己嘅銷售實力支持下，同廠商簽大量進貨嘅協議，或者同廠商合作自行開發商品，然後將自己嘅商店標誌放喺商品上面，做成自家嘅獨特商品，通常係嗰個商店嘅專屬同獨有嘅牌子。
李俊樂

**李俊樂**（，），係澳門嘅物理學家同計算生物學家，亦係澳大濠江學者，牛津大學哲學博士，而家喺澳門大學度教書兼做研究。佢主要研究生物同生理系統嘅數學建模。

## 教育
佢中學喺澳門粵華中學英文部度讀，參加過唔同嘅科學同埋數學比賽仲攞過好多獎，2013年攞到獎學金畢業之後去咗倫敦帝國學院修讀物理學學士，後嚟再去牛津大學讀哲學博士。

## 部分出版論文
***Lei, C.L.**, Clerx, M., Gavaghan, D.J., and Mirams, G.R. (2023). "Model-driven optimal experimental design for calibrating cardiac electrophysiology models." *Computer Methods and Programs in Biomedicine*, 107690.
***Lei, C.L.**, Ng, H.M. et al. (2023). “What we learned from lifting COVID-19 restrictions in Macao in December 2022.” *International Journal of Biological Sciences*. 
***Lei, C.L.**, Clerx, M., Gavaghan, D.J. and Mirams, G. R. (2023). “Model-driven optimal experimental design for calibrating cardiac electrophysiology models.” Computer Methods and Programs in Biomedicine, 107690. 
***Lei, C.L.**, Whittaker, D.G. and Mirams, G.R. (2023). "The impact of uncertainty in hERG binding mechanism on in silico predictions of drug-induced proarrhythmic risk." *bioRxiv*.
## 獎
*2013年	澳門基金會獎（Macau Foundation’s Special Scholarship）
*2016年	
*2018年	Models to Decisions Conference Best Poster Award
*2018年	Biophysical Society Best Poster Award
*2018年	Safety Pharmacology Society Travel Award
*2020年	Biophysical Society Travel Award
*2022年	Macau Symposium on Biomedical Sciences Best Poster Award
## 攷

## 拎
*
*[Scholar嘅網頁‬](https://scholar.google.de/citations?user=6ZSwOZgAAAAJ&hl=en　李俊樂喺Google)
*https://github.com/chonlei　李俊樂喺Github嘅網頁‬
*https://fhs.um.edu.mo/en/staff/chon-lok-lei/　李俊樂喺澳門大學嘅網頁‬
*李俊樂喺researchgate嘅網頁‬
*
*
孖寶兄弟USA

**孖寶兄弟USA**（），喺北美地區叫做**孖寶兄弟2**，係由任天堂開發嘅動作遊戲，1988年推出。

呢套遊戲嘅原先設計喺嚟自夢工場Doki Doki Panic，換皮之後喺北美地區推出，以應對當初北美任天堂公司對於喺日本地區出過嘅孖寶兄弟 2嘅高難度設計。

## 參考
創建神話

响神話學上，**創建神話**，又叫**起源神話**，係神話一類，特徵係喺某群體嘅人之間流傳，俾佢哋用嚟解釋某種自然或者社會現象由邊度嚟。依類神話可以係講宇宙點樣誕生，依種神話喺世界各宗教中都有出現，亦可以聚焦喺某笪地方、民族、家族。依類神話嘅主角可以係神祇、英雄，亦可以係人類以外嘅動物。創建神話有幾個重要功能：可以幫某群體嘅人建構身份認同，解釋點解某啲規矩同儀式值得遵守，仲可以提供共同記憶，透過節慶同建築風格等嘅文化產物嚟傳承。

創建神話好常見：例如係五羊傳說噉，就係廣州嘅建城神話，講到廣州嘅起源，仲有解釋點解廣州有個外號叫**羊城**。又例如係聖經中講巴別塔嘅故事噉，猶太教同基督教古時會用依個故事，解釋點解人類有咁多唔同語言。

## 創世神話

創世神話可以算係起源神話一類，泛指解釋宇宙同世界點嚟嘅神話。由猶太教同基督教，以至埃及神話同中國神話等，都有故事講宇宙同世界嘅起源。

聖經（猶太教同基督教）《創世記》嘅故事就好出名，傳統上，猶太教同基督教都會用依個故事講宇宙係點嚟嘅。喺創世紀第一章，上帝用咗七日建立宇宙秩序：由混沌無序變成可居住、有節律嘅世界；每日內容嘅簡化版－
*光與暗：上帝話要有光，定出晝夜嘅輪替。
*天穹分水：將上面嘅水同下面嘅水分開，形成天依個空間領域。
*海與陸、植物：聚水成海，露出旱地（地），再令地生發出各樣植物。
*光體：安置日月星，管理晝夜、節令、日子、年份。
*空與海之生命：海裡群生、天空飛鳥。
*陸上生物同人：地上走獸、牲畜、昆蟲，以及「按上帝形象」被造嘅人（男同女），受託治理大地、管理萬物。
*安息與成聖：上帝完成創造之工，賜福並「成聖」第七日。
猶太安息日嘅起源，據講就係來自創世紀講到，上帝喺第七日休息。

## 建國神話
中國神話就有三皇五帝嘅傳說。三皇五帝係相傳夏朝之前出現嘅八位最出名嘅領袖人物。三皇五帝嘅皇同帝，係講皇天上帝，即係話呢啲三皇五帝其實唔係人，而係神，喺古時直情係宗教，有儀式去拜。史學家一般都唔會將三皇五帝嘅當係堅嘅歷史，而只當係神話，最多只反映古人嘅文化。三皇五帝最早嘅文獻記載係《呂氏春秋》。

## 睇埋
*神話
*民俗

## 引述
莊子璇

**莊子璇**（，）係2023年度香港小姐競選冠軍，參選前係個香港大學生，喺香港大學讀食物及營養學。

## 生平
### 選美之前
莊子璇喺香港出生，喺香港大學修讀食物及營養學系，亦都係深井靈光小學同嘅舊生，同「COLLAR」嘅成員許軼係中學同學。

### 參加選美

莊子璇參加2023年度香港小姐競選，由於喺面試嘅時候展現出甜美笑容，並且俾網民譽為「港版IU」，而被睇高一線同成為熱門之一。

## 演出
### 電視劇（[[無綫電視]]）

### 電視節目（[[無綫電視]]）

## 曾獲獎項與提名

## 參考

## 出面網頁
* 
* https://www.facebook.com/profile.php?id=100002117105537&name=xhp_nt__fb__action__open_user
* 
* 2023香港小姐競選佳麗檔案 - 莊子璇 Hilary （tvb.com）
屈楚蕭

**屈楚蕭**（）係中國男演員，嚟自四川眉山。佢喺2019年科幻電影《流浪地球》入面飾演男主角劉啟。

## 影視作品

### 電影

### 電視劇

### 話劇

### 音樂作品

## 出面網頁
的士文

（另一中文藝稱：**王子**；中文正稱：**黃梓聰**；葡文正稱：**Wong Chi Chong**；英文花名：Desmond；性別：男）今陣喺微辣文化做導演，其女朋友為鎔兒。
## 攷

## 呤
*的士文油管：https://youtube.com/@dec812
*的士文埃豬：https://instagram.com/dec812
*的士文串：https://www.threads.net/@dec812
*的士文面書：https://www.facebook.com/PrinceChonghttps://www.facebook.com/dec812
沖繩咖啡地圖

《**沖繩咖啡地圖**》（）係一套由好好制作製作嘅遊埠節目，由曾樂彤、林躍翰、阮偉倫、曾琸庭、陳心餘主持。節目由2023年8月28號到9月1號，禮拜一到五 20:30-21:00，喺香港奇妙電視有限公司嘅HOY TV首播。節目會介紹日本沖繩嘅咖啡舖。

## 每集一覽

## 出面網頁
*沖繩咖啡地圖 – 網上重溫 – HOY TV（免費電視77台）
*好好制作YouTube頻道：沖繩咖啡地圖
杭州限定旅團

《**杭州限定旅團**》（）係一套由好好制作製作嘅遊埠節目，由梁凱晴、方泳琳、陳紫萱主持。節目由2023年8月28號到9月8號，逢禮拜一到五 21:00-21:25，喺香港奇妙電視有限公司嘅HOY TV首播。節目會趁住2022杭州亞運即將舉行去介紹杭州嘅景點。

## 每集一覽

## 註

## 出面網頁
*杭州限定旅團 – 網上重溫 – HOY TV（免費電視77台）
*好好制作YouTube頻道：杭州限定旅團
月月鳥

**月月鳥**（英文藝名：**MMB**；中文真名：**何幹鵬**；葡文真名：**Ho Kon Pang**；英文花名：Steven；性別：男）今陣喺微辣文化撈，主要負責拍短片。

## 呤
*月月鳥油管：https://youtube.com/@mmb5650
*月月鳥串：https://www.threads.net/@mmb.567
*月月鳥埃豬：https://instagram.com/mmb.567
*月月鳥面書：https://www.facebook.com/mar.theboxhttps://www.facebook.com/profile.php?id=100055957673246
非常律師禹英禑

《**非常律師禹英禑**》（）係韓國ENA喺2022年6月29號到8月18號期間播出嘅水木電視劇，每逢週三、四晚間九點首播，Netflix緊貼韓國喺海外同一日更新。由《浪漫醫生金師傅》系列導演劉仁植同埋電影《證人》嘅編劇文智媛合作打造，朴恩斌、姜泰伍、姜基榮主演。劇情描述擁有天才頭腦但患有自閉症譜系嘅禹英禑，通過解決唔同類型案件，成為一位真正嘅律師，而上演嘅大型律師事務所生存記。

呢齣劇創造咗ENA頻道最高收視紀錄，蟬聯幾個禮拜話題性第一名，被媒體稱作「禹英禑症候群」。結局當週登上Netflix全球收視冠軍，以4億小時嘅總觀看時數，位居嗰陣時非英語電視節目第6名。事關呢齣劇集觸及到疾病、LGBTQ、脫北者與勞工等社會議題，而受到媒體、評論家、法律界同埋醫學界的好評，但亦都引起咗部分發展障礙者家屬嘅憂慮，感情線亦得到正反兩極嘅評價。

朴恩斌飾演自閉症人士嘅演技，得到媒體同觀眾嘅讚賞，並獲得第59屆百想藝術大獎TV部門大賞。姜泰伍、姜基榮等一眾演員，喺播出期間亦都受到好多關注。呢齣劇集除咗入圍10項百想藝術大獎，仲獲得咗評論家選擇協會、亞洲內容大獎、韓國電視劇節、APAN Star Awards等等嘅獎項。製作公司喺2022年8月宣布，預計將會喺2024年推出第2季。

## 參考資料

類:韓國電視劇
犯罪中止

**犯罪中止**，係一個犯罪學同埋歐陸法系刑法學嘅概念，所指嘅係犯罪過程當中，自動放棄犯罪或者做咗一啲行為自動有效咁防止到犯罪結果嘅發生，呢一個法律狀態。

犯罪中止可以發生喺犯罪未遂或者喺犯罪嘅預備狀態期間，講緊嘅係犯罪過程中發生嘅中止、並且需要係行為人自願放棄，而唔係由行為人意志以外嘅主客觀原因而令到佢被逼停止佢嘅犯罪行為。呢度所指嘅中止行為必須係講緊終局、徹底咁放棄犯罪，而唔係講緊因為條件、時機、或者一啲客觀環境不利而暫時中斷犯罪。犯罪只要去到既遂嘅狀態，就唔可能出現犯罪中止狀態。

## 參考
阻卻違法事由

**阻卻違法事由**（；）係歐陸法系嘅一個法律概念，指行為人因為具備一啲正當嘅理由，可以免除佢原本有嘅法律責任，英美法系入邊所 對應嘅概念係積極抗辯。

## 刑法
依照大陸法系刑法嘅通說見解，刑法體系係以犯罪三階論作為支柱，三階論入面所講嘅第二階「**違法性**」，目的就係在於判斷一個侵害法益嘅構成要件行為，係咪具備法律上可以被正當化嘅理由，因而唔被認定為「不法行為」；而呢一個正當化嘅理由就係叫做**阻卻違法事由**。違法性理論將違法性分為「形式」同埋「實質」，前者通常講緊法定阻卻違法事由，即係刑法入邊明文規定可以阻卻不法嘅正當化事由；後者就包括超法規阻卻違法事由，同埋違法性本身嘅價值衡量。

### 形式違法性
常見嘅法定阻卻違法事由包括以下呢幾種：

* 正當防衛：講緊嘅係行為人面對被害人嘅「當下」「不法」「侵害」嘅時候，用適當方式行使防衛權嘅行為。雖然行為本身該當犯罪構成要件，但基於「**正者毋庸向不正者低頭**」嘅法理，只要唔好逾越防衛嘅必要程度，就可以被法律秩序所忍受，從而可以阻卻防衛行為嘅不法性。
* **緊急避難**：講緊嘅係行為人面對緊急危難嘅時候，採取非法行徑作為避難措施，例如面對癲狗追住來咬，行為人捩手拎起路邊木棍打狗，而整壞咗支木棍。
* **自救行為**：講緊嘅係行為人為咗救助自身权利而採取嘅行為，但未達前面兩種嘅程度或唔符合前面兩種嘅要件。
* **依法令之行為**：講緊嘅係合乎其他法律規範嘅行為，例如法警殺人係依法執行死刑。
* ****：講緊嘅係行為人嘅侵害行為先前經已得到被害者出於自由意志嘅承諾，例如協助自殺。

### 實質違法性（超法規阻卻違法事由）
關於超法規阻卻違法事由，隨住呢幾年公民運動嘅蓬勃發展，中華民國刑法學界開始認為言論自由或公民抗命可以作為阻卻不法嘅依據；太陽花學運佔領立法院行動部分一審判決中，法院就唔排除公民抗命作為超法規阻卻違法事由。

### 具體規定
《中華民國刑法》第21-24條依次規定依法令之行為、业务上正當行為、正當防衛同埋緊急避難四種阻卻違法事由。《中華人民共和國刑法》第20條、第21條明確規定正當防衛、緊急避難呢兩種違法阻卻事由。《》第35-37條規定三種阻卻違法事由，包括、正當防衛同埋緊急避難。

## 民法
民法嘅侵權行為同刑法犯罪論嘅結構好似，都有**阻卻違法**事由，包括正当防卫、緊急避難同埋自助行為等，但民法和刑法的阻卻違法事由具體唔完全一樣，比如《中華民國民法》第151條嘅自助行為就唔係非《中華民國刑法》嘅阻卻違法事由。

## 參見

* 違法性
* 積極抗辯

## 參考資料
冬菇頭

**冬菇頭**（）係一款短髮型，喺英文入面嗌做**bob cut**，因為好整理，多數家長都幫啲細路女剪呢款髮型，所以啲外江人嗌呢種款式做「妹妹頭（）」。 

第一次世界大戰之前，多數女仕都留長頭髮，當時歐美地區相當保守，除咗細路女、戲子之外，極少婦女剪短啲頭髮。第一次世界大戰爆發後，喺戰區服務啲婦女，剪短啲頭髮乾淨俐落方便做嘢。   

冬菇頭基本款，係將啲頭髮剪到兩邊腮骨牙拗個位，啲頭髮長度唔過膊頭，額頭有瀏蔭。啲髮型設計師，設計咗好多款冬菇頭，呢幾年更加發展出「唔對稱冬菇頭」。碧咸嘅個老婆維多利亞都剪過冬菇頭，仲係佢專屬嘅「Posh bob」（豪門冬菇頭）。  

進入廿一世紀，天氣越嚟越熱，越嚟越多女仕鍾意剪冬菇頭喇。
潘妮洛普

**潘妮洛普**（）係希臘神話裏面伊法基島嘅皇后，英雄皇帝奧德修斯嘅老婆。相傳佢唔淨只生得靚仲好聰明，對老公一條心，一路等奧德修斯返屋企。

## 奧德修記

潘妮洛普一個出名特質在於佢嘅智慧。佢一路用計打發向佢求婚嘅人，其中一個例子就係佢應對求婚者嘅「織物詭計」：佢宣稱佢必須要首先為佢老爺拉艾提斯（Laertes）織好壽衣，先至會改嫁；同時佢喺日頭織布，到咗夜晚就喺火炬光下偷偷將織好嗰部分拆返開。

關於潘妮洛普究竟知唔知佢遇到嗰個乞兒就係奧德修斯，學界一直都有爭議。其中一個觀點認為，潘妮洛普同班求婚者心知肚明，如果奧德修斯真係喺現場嘅話，任何關於男性技能嘅考驗都絕對難唔倒佢。因此，潘妮洛普發起「射箭比賽」，極有可能係想主動創造一個機會，等奧德修斯可以喺眾人面前揭露自己嘅身份。但係由另一個角度睇，由於當時似乎只有奧德修斯本人（或者仲有佢個仔泰勒馬科斯）先至有力拉得郁嗰把強弓，所以潘妮洛普亦可能純粹係想利用呢個冇人完成到嘅任務嚟做延遲策略，藉此再拖延一下佢必須改嫁嘅時間。

## 羅馬傳統

## 睇埋
*奧德修斯

## 引述
鐵利馬庫斯

**鐵利馬庫斯**（）係希臘神話裏面伊法基島嘅王子。

佢係英雄皇帝奧德修斯同女王潘妮洛普嘅獨生子。

## 奧德修記
伊法基島

**伊法基島**係希臘一個島仔。

## 文化

伊法基島相傳係英雄皇帝奧德修斯統治嘅地方。
甜酸苦辣鮮

《**甜酸苦辣鮮**》（）係香港MakerVille製作嘅遊埠節目，由王智騫、范麒智主持，2023年9月4號到9月15號逢禮拜一到五23:00—23:30喺香港電視娛樂ViuTV播。節目主持會去臺灣同星加坡搵嘢食。

## 每集一覽

## 宣傳活動
*2023年8月1日：《準時開飯》第107集

*2023年9月10日：Viu1 人物專訪

*2023年9月11日：《甜酸苦辣鮮》記者會

## 參考

## 出面網頁
*ViuTV：甜酸苦辣鮮（節目重溫）
*ViuTV YouTube：甜酸苦辣鮮 
*ViuTV World by MakerVille YouTube：甜酸苦辣鮮 (官方足本版) 

## 電視節目變遷
阿姆利則條約

**阿姆利則條約**（）可能係：
*阿姆利則條約 (1809)，錫克帝國開國君主蘭吉星同英國東印度公司簽訂嘅和約。
*阿姆利則條約 (1846)，喺第一次英國錫克戰爭之後，英國東印度公司同 Dorga皇朝開國君主 Gulab Singh簽定嘅條約。
阿姆利則條約 (1809年)

**《阿姆利則條約》**（）係1809年4月25日錫克帝國開國君主蘭吉星同英國東印度公司簽訂嘅和約。

條約內容主要包括：
* 領土劃分：根據條約，錫克帝國同意將旁遮普地區嘅部分領土割讓畀英國東印度公司。英國東印度公司攞到拉合爾同其他地區嘅控制權。
* 軍事合作：條約確定咗錫克帝國同英國東印度公司之間嘅軍事合作關係。錫克帝國同意派遣一支錫克軍隊協助英國東印度公司維持印度地區嘅安全同穩定。
* 平等待遇：條約中確定咗蘭吉星同佢嘅王室成員會得到英國東印度公司嘅平等待遇同保護。佢哋嘅權益同特權唔會受到侵犯。
* 貿易關係：條約中訂明雙方將保持貿易關係，並確定了相關嘅貿易條款同條件。
* 領土爭端解決：條約解決咗錫克帝國同英國東印度公司之間嘅一啲領土糾紛，確定了各方嘅領土範圍同界限。

## 參考
*Britannica
斯加利亞島

**斯加利亞島**（）係希臘神話入面一笪地方。

## 奧德修記

奧德修斯漂流途中去到斯加利亞島。斯加利亞島嘅居民同情奧德修斯嘅遭遇，喺故仔途中幫手送奧德修斯返伊法基島。
色琦

**色琦**（）係希臘神話裏面識得用巫術嘅女神，曾經施法將奧德修斯啲手下變做豬，但後嚟同奧德修斯化敵為友，仲教奧德修斯點樣搵泰里西亞斯。

## 奧德修記

奧德修斯同佢嘅手下去到色琦嘅島。

色琦起初扮友好請佢哋食芝士同飲酒。不過原來啲芝士同酒落咗藥，奧德修斯嘅手下有一半中咗咒語變成豬。不過奧德修斯就好彩，得到赫密士嘅幫助—赫密士送咗啲神草畀奧德修斯，令佢對色琦嘅巫術有抵抗力。奧德修斯唔怕色琦嘅巫術，就攞住劍迫色琦解除佢手下中咗嘅咒。色琦唯有幫佢哋解咒。後嚟色琦色誘奧德修斯同佢啲手下，仲令佢哋喺色琦島留低咗一年咁耐，期間兩方化敵為友。而到咗最後，色琦點條航線畀奧德修斯行，教佢哋去搵先知泰里西亞斯。
泰里西亞斯

**泰里西亞斯**（）係希臘神話裏面嘅一個先知。

## 奧德修記

奧德修斯同佢啲手下渡洋去到世界最西邊嘅港口。佢哋喺嗰度行召魂禮，見到先知泰里西亞斯嘅靈魂。泰里西亞斯開口，話奧德修斯可以返屋企，但係就警告佢哋，叫佢哋要忍口唔好捉太陽神希路斯嘅聖牛嚟食，如果佢哋忍唔住口，奧德修斯嘅船同手下都會消失。除此之外，奧德修斯仲見返佢過咗身嘅阿媽安提卡莉亞嘅靈魂。奧德修斯由阿媽口中得知老婆潘妮洛普喺度畀成大班追求者騷擾，於是佢就更加下定決心要快啲起航返屋企。
波利菲莫斯

**波利菲莫斯**（）係希臘神話裏面一個角色，獨眼巨人，想食奧德修斯同埋佢啲手下，奧德修斯還手嗰陣插盲咗佢隻眼。

## 奧德修記

奧德修斯佢哋航行，去到獨眼巨人嘅島，喺座島嘅大山窿裏面搵到大量嘅肉同芝士，點知獨眼巨人喺呢個時候返山窿，仲即場捉咗奧德修斯嘅兩個手下嚟食；為咗脫險，奧德修斯出計扮請獨眼巨人飲酒，而等到獨眼巨人飲醉之後，奧德修斯同佢啲手下就郁手攞一碌好尖嘅木樁插盲獨眼巨人隻眼，並且趁住此舉引起嘅混亂逃走。

奧德修斯一路走一路大聲噉笑獨眼巨人，途中提到自己個真名係乜。出乎所有人意料嘅係，原來獨眼巨人係海神普西頓個仔，佢知道咗奧德修斯係邊個，就向佢阿爸祈禱。普西頓聽到個仔嘅祈禱，知道自己個仔盲咗，就勃然大怒，施法咒奧德修斯，咒佢要十年都冇得返屋企。
拍花

**拍花**係中國自古就有嘅惡習，係指啲人拐帶細路，然後令佢傷殘，再利用佢去行乞呃錢。

清朝李虹若喺佢嘅《朝市叢載》有寫「拍花擾害遍京城，藥末迷人任意行。多少兒童藏戶內，可憐散館衆先生。」

《紅樓夢》第十九回：「寶玉道：『不好，看仔細花子拐了去。』」拍花嘅人叫做花子。

清朝小說《彭公案‧第277回》：「…十兩銀一換，又撒下小賊前去拍花，取人的眼珠、腎子來配藥，淨做些傷天害理之事。」可見活摘器官都算係拍花。

## 參考
* 《中國陋俗批判》 梁景時、梁景和編著 (ISBN 7-80130-206-0)
涅斯托

**斯托**（）係希臘神話裏面嘅一個國王。

佢喺伊利亞德當中扮演咗重要角色，亦有喺奧德修記裏面出現。

## 奧德修記
溺嬰

**溺嬰**係中國自古就存在嘅不良習俗，係指啲人將剛出世嘅嬰兒浸死。

早喺戰國時代就有話「產男則相賀，產女則殺之」。喺西漢初期，因為國家經濟唔好，一般百姓負擔唔起一種叫「男丁錢」嘅人口稅，「故不舉子」，「生子輒殺」。同樣情況，喺宋朝又一再重演。

康熙五十一年（1712年），清政府實行「盛世滋生人丁，永不加賦」嘅政策，雍正年間又有「攤丁入畝」，中國人見生仔有好處，先至減少冇溺殺男嬰，但係女嬰就冇咁好彩。

喺1979年，伴隨住中共政府嘅一孩政策，加上中國人重男輕女嘅傳統觀念，又再牽起新一輪嘅溺嬰潮。到咗2015年10月29日，中共十八屆五中全會通過兩孩政策，正式結束實施36年嘅一孩政策喺。

## 註

## 參考
* 《中國陋俗批判》 梁景時、梁景和編著 (ISBN 7-80130-206-0)
* 《男多女少現象如何影響中國經濟》 （大紀元）
尤麗卡莉亞

**尤麗卡莉亞**（）係希臘神話裏面奧德修斯兩仔爺嘅奶媽，對奧德修斯一家忠心耿耿。

## 奧德修記
普羅提斯

**普羅提斯**（）係希臘神話裏面嘅一個天神，同海河有關。

## 描述
奧德修記有提到普羅提斯。
瑙西卡

**瑙西卡**（）係希臘神話裏面嘅一個公主。

## 奧德修記

奧德修斯一喺斯加利亞島醒咗，就見到斯加利亞島嘅公主瑙西卡。瑙西卡話自己之前嗰晚夢見雅典娜叫佢去海邊，嚟到海邊就搵到不醒人事嘅奧德修斯。奧德修斯哀 (ai1) 瑙西卡幫手，瑙西卡就帶奧德修斯去見佢嘅父皇同母后。國王唔知奧德修斯係邊個，但得知奧德修斯嘅處境就肯派艘船送佢返屋企。
食蓮者

**食蓮者**（）係希臘神話裏面嘅一個族群。

喺奧德修記當中，奧德修斯同佢嗰十二架船畀風暴吹到偏離航道，偏到去咗食蓮者嘅島。座島上面有啲怪生果，奧德修斯嘅手下食咗啲怪生果就唔記得要返屋企，仲要奧德修斯強行拉佢哋返上船。
雅提卡莉亞

**雅提卡莉亞**（）係希臘神話裏面伊法基島一個女王，英雄奧德修斯嘅亞媽。

佢有喺奧德修記裏面出現。
斯臼拿

**斯臼拿**（）係希臘神話裏面嘅一個角色，係隻六頭怪獸。

斯臼拿有喺奧德修記當中出場。奧德修斯隻船通過斯臼拿同大旋渦庫獵狄斯之間嘅海域，死咗六個船員。
利亞提斯

**利亞提斯**（）係希臘神話裏面統治過伊法基島嘅一個國王，英雄奧德修斯嘅阿爸。

佢有喺奧德修記裏面出現。
村里

**村**、**里**係中華民國嘅第四級政區名稱。屬於區、縣轄市、鎮叫做里；屬於鄉嘅叫做村。村同里下面仲有「鄰」嘅編組，而家嘅中華民國自由地區有7,470個里。

## 睇埋
*鄉村
*行政區
曹楊新村

**曹楊新村**（；）係中華人民共和國上海市普陀區曹楊新村街道嘅一笪工人新村住宅區，包括曹楊一村到曹楊九村。佢位於中山北路以西、曹楊路以南，1951年起好。曹楊新村嘅曹楊一村係上海市优秀历史建筑。

## 攷
庫獵狄斯

**庫獵狄斯**（）係希臘神話裏面嘅一隻海怪。

庫獵狄斯有喺奧德修記當中出場。奧德修斯隻船通過斯臼拿同大旋渦庫獵狄斯之間嘅海域，死咗六個船員。
安天努斯

**安天努斯**（）係希臘神話裏面嘅一個角色。

安天努斯有喺奧德修記當中出場。佢性格自大又心哋唔好。
張越

**張越**（，）係中華人民共和國足球員，喺浙江台州出世，係出場次數最多嘅中國球員，一共出場32次，貢獻2入球2助攻。2021年1月以自由身返到中國加盟中國足球協會超級聯賽球會。

類:中國足球員
類:台州人
越
呀子

**呀子**（英文花名：**Kimberly**；葡文全稱：**Ieong Sin I**；中文全稱：**楊倩兒**，），澳門女演員、模特兒、音樂家。

## 攷

## 拎
* 

類:澳門演員
類:澳門模特兒
上弦

**上弦**可以係： 
*上弦月，月相一種，同下弦月相對
*流行組合嘅上弦，指組合入面表現比較好嘅一半人，同下弦相對，而呢個潮流用語嚟自日本漫畫《鬼滅之刃》
超強颱風蘇拉 (2023年)

**超強颱風蘇拉**（，國際編號：**2309**，聯合颱風警報中心：**WP092023**）係2023年太平洋颱風季第9個被命名嘅熱帶氣旋。呢個熱帶氣旋喺2023年9月1號晚到9月2號凌晨喺珠江口近岸掠過，令香港同澳門都需要發出最高級別嘅十號風球。
門當戶對

《**門當戶對**》係喺1962年嘅一部粵語喜劇，由蔣偉光執導，林家聲、文蘭主演。

## 情節
陳香蘭俾佢阿媽軟禁住，因為想將香蘭嫁畀彭步高，香蘭唔願意要逃走。香蘭雖然被李峰架車撞倒，但休息之後就去搵佢男朋友占美，可惜占美話要分手。香蘭又再遇到李峰，之後誤會李峰舉報佢嘅行蹤，於是好嬲咁答應同步高結婚。但係秘書朱愛蓮同步高又情投意合，於是諗計撮合香蘭同李峰。

## 演員陣容

## 拎
*
無厚

**無厚**，名家思想，有兩義，一話無情，二話至薄。前者春秋時鄧析，鄧析子本書首篇。後者出自戰國惠施，記喺莊子天下篇。無厚戰國時好出名，引來諸子各家辯論反駁。

名家戰國後受到壓制，經典散逸近乎絕迹。無厚實際點講，只能由其他諸子推斷。

## 無情
鄧析視為名家開山祖。鄧析子亦排喺漢書藝文志名家之首。然而明清至今各家考據，大多指存世今本鄧析子，篇名真，然而內文大多後人由其他書補入重作，面目全非。內容雜，只有首節講無厚，睇唔出原本鄧析點樣辯無厚。

無厚即感情無厚，相當於無情。天、君主、父、兄治理都無情講。就算堯舜周公都唔例外。後面推說，君主獨斷，一切平等對待。

## 至薄
後世解說，又跟莊子天下篇，記述友人惠施所講「無厚不可積也，其大千里。」從而理解無厚。亦即無厚有如幾何個面，至薄無厚度，大大伸延千里。咁同鄧析意思唔同。然而惠施有救世諗法，亦可以引伸為平等覆蓋。

## 諸子
無厚引來諸子提及反駁，如鄧析講無厚。荀子脩身篇，「夫堅白、同異、有厚**無厚**之察，非不察也，然而君子不辯，止之也。」韓非子問辯篇，「堅白**無厚**之詞章，而憲令之法息。」呂氏春秋君守篇，「故博聞之人、彊識之士闕矣，事耳目、深思慮之務敗矣，堅白之察、**無厚**之辯外矣。」而惠施講無厚，亦有墨家反駁。墨子經說上篇，「盈，無盈**無厚**。」又「次，**無厚**而后可。」由此可以無厚先秦重要思想。

## 衍義
日文有厚無厚為熟語，詭辯，無道理拗到正當咁。出自儒家荀子當中批評。

## 攷
王怡然

**王怡然**（，）係2023年度香港小姐競選嘅亞軍兼最上鏡小姐。

## 簡歷
王怡然喺江蘇揚州出世，大學讀香港浸會大學綜合傳播管理學。

王怡然當選香港小姐亞軍後，被揭發屋企涉嫌喺中國大陸開設一間教育公司執笠後捲款潛逃到香港，佢回應傳媒訪問時話係「有真有假」。

## 演出作品
### [[電視節目]]

## 曾獲獎項同提名

## 出面網頁
* 
*2023香港小姐競選 - 4號　王怡然 Lynn - 佳麗檔案 - tvb.com

類:2023年度香港小姐競選佳麗
王敏慈

**王敏慈**（，）係2023年度香港小姐競選嘅季軍。

## 經歷
王敏慈喺香港出世，星加坡成長。佢由6歲開始學古箏，擁有10級水平。14歲時喺星加坡舉辦嘅「全國華樂比賽」攞古箏獨奏第三名。2019年喺星加坡畢業後，2020年參加過內地網上選秀節目《全明星偶像學院》，2022年入北京中央戲劇學院偶劇系成為學生。2023年喺《2023年度香港小姐競選》攞季軍。佢而家喺北京住。

## 演出
### 電視節目

## 曾獲獎項同提名

## 參考

## 出面網頁
* 
*  
*2023香港小姐競選 - 17號　王敏慈 Lovelle - 佳麗檔案 - tvb.com

類:2023年度香港小姐競選佳麗
敏慈
類:星加坡唐人
類:中央戲劇學院舊生
陳霈錤

**陳霈錤**（，）係2023年度香港小姐競選嘅五強佳麗，參選前係小學教師。

## 簡歷
陳霈錤喺香港出世，早年喺香港大學文科碩士畢業。佢參選2023年度香港小姐競選，入圍五強後止步。

## 參加選美
陳霈錤喺2023年參加過《2023年度香港小姐競選》，佢表示參選《香港小姐競選》為自小的夢想，故決定辭職參選，最終喺8月27號舉行的決賽晉身最後五強。決賽後，陳霈錤嘅賽果引起香港同內地網民熱烈討論，當中「香港小姐10號 意難平」更一度登上微博熱搜第一名位置。

## 參考

## 出面網頁
*
*2023香港小姐競選 - 10號　陳霈錤 Hera - 佳麗檔案 - tvb.com
郭珮文

**郭珮文**（，）係香港無綫電視女藝員，2023年度香港小姐競選嘅五強佳麗，紐約大學畢業，參選前搞電子商貿生意。

## 簡歷
郭珮文喺香港浸會醫院出世。2023年，佢參選《2023年度香港小姐競選》，因為擁有傲人豐滿上圍，而獲網民關注，人稱「大騎樓」 、「TVB最強Body」，重入埋最後五強。

2023年11月19號，佢响《萬千星輝賀台慶2023》入面，抽中42萬港幣現金大獎，重係萬千星輝賀台慶史上，出道時間第二短嘅台慶送大禮頭獎得主，當時佢出道接近三個月。

## 花邊
郭珮文係一位愛貓之人，屋企先後養咗四隻貓：Demon、Demon Jr.、Gudetama、Bumblebee，重幫貓咪開咗Instagram帳戶。

## 演出
### 電視節目（無綫電視）
*2024年：《福祿壽訓練學院》扮工室助理
*2024年：《獎門人感謝祭終極篇》嘉賓
*2024年：《玲玲友情報》第46集嘉賓
*2024年：《剪裁魔法師》嘉賓
*2024年：《自駕德島》主持

### 電視劇（無綫電視）
*2024-2025年：《愛·回家之開心速遞》 飾 Rose （第2257集登場，第2586集被交代已退出）
*2024年：《法證先鋒VI：倖存者的救贖》 飾 胡嘉嘉
*2025年：《俠醫》 飾 富二代女友（第8、12集）

### 電影
*2025年：《麻雀女王追男仔》 飾 龍小茜

## 參考

## 出面網頁
* 郭珮文嘅TVB個人資料
*  
*2023香港小姐競選 - 16號　郭珮文 Juliana - 佳麗檔案 - tvb.com

類:2023年度香港小姐競選佳麗

類:珠海人
姜依宁

**姜依宁**（，）係中國遼寧人，香港無綫電視女藝員，同埋《2023年度香港小姐競選》嘅友誼小姐。

## 簡歷
姜依宁喺中國遼寧省出世同成長，參選前係香港教育大學可持續發展專業碩士生。2023年，佢參加過《2023年度香港小姐競選》，獲得友誼小姐獎。姜依宁落選後加入無綫電視做成一位女藝員。

## 註

## 出面網頁
*姜依寧嘅TVB個人資料
*2023香港小姐競選 - 8號　姜依宁 Jenny - 佳麗檔案 - tvb.com
*

類:遼寧人
有心唔怕遲

《**有心唔怕遲**》係喺1953年嘅一部粵語片，由吳回執導，張瑛、白燕主演。

## 情節
李平執到個手袋，交翻畀物主白梅。佢哋兩個情投意合，又大家都扮有錢人。白梅老豆同李平老豆原來係好友，希望做埋親家，但係白梅、李平唔知對方係邊個所以亦都唔肯，所以拒絕佢哋老豆。李平、白梅後來向對方坦白自己個底世，重諗計去呃雙方老豆，逃避婚事。最後白梅、李平知道成件事，兩個人終成眷屬。

## 演員陣容

## 拎
*
千金之女

《**千金之女**》係喺1963年嘅一部粵語片，由李鐵聯合執導，苗金鳳、江漢主演。

## 情節
李伯華意外認識咗老闆宋爺爺個孫女宋天麗，天麗中意咗伯華但又隱瞞自己身分。天麗個後母細姐同何廠長有路，何廠長想撮合自己個仔湯美同天麗結婚。湯美用計令伯華知道天麗身分，於是伯華同天麗分手。宋爺爺得知細姐同何廠長有路，將佢兩個趕走，重成全伯華同天麗。

## 花絮
* 齣戲開頭可以見到剛啟用一年嘅香港大會堂，又可以見到當年嘅港、九天星碼頭同紡織廠。

## 演員陣容

## 拎
*
30分鐘收工料理

《**30分鐘收工料理**》（）係香港無綫電視嘅煮食節目，由2023年8月28號到10月20號逢禮拜一到五20:30到21:00喺J2台播出。節目會搵唔同大廚示範簡單快趣嘅菜式。

## 每集一覽

## 出面網頁
*30分鐘收工料理 | TVB 無綫電視

## 電視節目變遷
膽粗粗·HERE WE GO

《**膽粗粗·HERE WE GO**》（）係香港無綫電視嘅遊埠節目，由黃翠如、蔡景行、馮子亮、施焯日、彭家賢主持，2023年8月28號到9月22號逢禮拜一到五22:30到23:00喺J2台播出。節目主持會去遊覽四個風險指數好高嘅國：哥倫比亞、厄瓜多爾、黎巴嫩同科索沃。

## 每集一覽

## 出面網頁
*膽粗粗．HERE WE GO | TVB 無綫電視

## 電視節目變遷
玲玲友情報

《**玲玲友情報**》（）係香港無綫電視嘅清談節目，由麥玲玲配搭唔同藝員（包括黃紫恩、吳兆麟、陳欣茵、蔡景行、胡美貽）主持，由2023年8月30號開始逢禮拜三23:00到23:30喺J2台播出。節目主持麥玲玲會同唔同嘉賓傾各種話題。由2024年1月24號開始，節目改為逢禮拜三22:00-22:30播。隨住J2台被併入TVB Plus，由2024年4月27號開始，節目改為逢禮拜六20:00-20:30喺TVB Plus播，11月23號開始再改為逢禮拜六20:30-21:00，播到12月7號。

## 每集一覽
### J2時期（第1-34集）

### TVB Plus時期（第35-57集）

## 節目調動
*2024年5月4號：由於直播《賽馬直擊—英國二千堅尼賽馬日》，所以停播一次。
*2024年5月18號：由於20:25-23:25直播《賽馬直擊—樂景傑錦標賽馬日》，所以提前到19:55-20:25播。
*2024年6月1號：由於直播《賽馬直擊—英國打吡大賽日》，所以停播一次。
*2024年6月8號：由於直播《賽馬直擊》，所以停播一次。
*2024年6月15號：由於直播《賽馬直擊》，所以停播一次。
*2024年7月6號：由於直播《賽馬直擊》，所以停播一次。
*2024年7月27號：由於直播《賽馬直擊 - 英皇錦標賽馬日》，所以停播一次。
*2024年8月3、10號：由於直播《2024巴黎奧運 今晚全城撐》，所以停播一次。
*2024年9月14號：由於直播《賽馬直擊 - 愛爾蘭冠軍錦標賽馬日》，所以停播一次。
*2024年10月19號：由於直播《賽馬直擊 - 英國冠軍錦標賽馬日》，所以停播一次。

## 出面網頁
*玲玲友情報 | TVB 無綫電視
*玲玲友情報 - MyTV SUPER

## 電視節目變遷
賀年菜益街坊

《**賀年菜益街坊**》（）係一套由好好制作製作嘅煮食節目，由黃芳雯主持。節目由2023年1月2號到1月6號，逢禮拜一到五 20:30-21:00，喺香港奇妙電視有限公司嘅HOY TV首播。節目會搵唔同大廚示範煮賀年菜式。
## 每集一覽

## 出面網頁
* 名賀年菜益街坊 – 網上重溫 – HOY TV（免費電視77台）
*好好制作YouTube頻道：賀年菜益街坊
香海情潮

《**香海情潮**》係喺1963年嘅一部粵語片，由黃卓漢自編自導兼監製，丁瑩、張儀主演。

## 情節
張宜同老婆李艷鴻有一個女，生活唔算富裕但係美滿。有一日，張宜阿媽同大仔張平一家喺鄉下間來香港投靠張宜，艷鴻為咗幫補家計就出去打作，但係就俾思想守舊嘅奶奶嫌棄。張宜嘅老闆不念情義，炒咗張宜，張家一家嘅生活陷入困境。張平嘅大仔大牛跌傷個頭，張宜阿媽因為迷信唔俾大牛入院，重將責任歸賴咗艷鴻，艷鴻忍辱離家暫避。張平老婆為咗大牛嘅殮葬費走去做陪舞，艷鴻知道之後賣血幫佢還債，張母先至知怪錯咗艷鴻，向她認錯；剛好鄰居搵張宜合作管理工廠，於是一家人嘅生活又見曙光。

## 花絮
* 齣戲片頭可以見到當年嘅尖沙咀天星碼頭同單層巴士。

## 演員陣容

## 拎
*
雪姑七友 (粵語長片)

《**雪姑七友**》係喺1955年嘅一部粵語片，由同名嘅童話故事改編，周詩祿同盧雨岐聯合執導，吳丹鳳、梁醒波主演。

## 情節
雪姑俾後母王氏刻薄，王氏為咗家產同埋想親生女嫁俾雪姑個未婚夫高天雄，於是派人去殺雪姑，不過殺手唔忍心落手，放走咗雪姑。雪姑逃跑到一間木屋，得到七友收留。後來王氏知道雪姑未死，於是又落毒殺雪姑，七友去救佢，王氏逃走時失足跌死，雪姑就因為天雄帶來解藥獲救。

## 演員陣容

## 拎
*
*香港電影資料館
關空快速·紀州路快速

**關空快速·紀州路快速**（関空快速・紀州路快速）係JR西日本嘅一個列車種別，負責營運來往大阪、關西機場同埋和歌山嘅列車。每15分鐘一班，第1-4卡車去關西機場站，第5-8卡車去和歌山站方向，喺日根野站合併同分離。

## 簡介
呢架車連接阪和線（一部分紀勢本線）、關西機場線同大阪環狀線，係一種快速列車，好似關空快速、紀州路快速、大和路快速、都路快速、丹波路快速咁。

### 關空快速
1994年6月15日，關西機場線暫定開業，由天王寺站去關西機場站嘅快速列車開始營運。而關空快速係經過延長一架喺日根野站折返嘅列車去到關西機場站而成嘅產物。9月4日關西國際機場正式開幕，關空快速開始營運由關西機場站至JR難波站同大阪環狀線嘅路段。日間列車會喺天王寺站，將往返京橋站的6輛編成列車同往返JR難波嘅2輛編成列車，進行合併同分離。然而，喺1996年3月23日 至 1998年3月31日，由JR難波站出發嘅列車淨係得指定席，後述嘅關空特快「Wing」同樣被人廢止。往返JR難波站嘅列車喺2008年3月15日時刻表修訂嘅時候被人廢止。

## 運行

### 停車站

: 天王寺站 …＜當中經由鶴橋站・京橋站各站停車＞… 大阪站 - 福島站 - 西九条站 - 弁天町站 - 大正站 - 新今宮站 - 天王寺站 - 堺市站 - 三國丘站 - 鳳站 - 和泉府中站 - 東岸和田站 - 熊取站 - 日根野站 -
:: 關空快速：臨空城站 - 關西機場站
:: 紀州路快速：長瀧站 - 新家站 - 和泉砂川站 - 和泉鳥取站 - 山中溪站 - 紀伊站 - 六十谷站 - 紀伊中之島站 - 和歌山站 …＜各站停車＞… 紀伊田邊站

乘客資訊顯示板會喺大阪站，喺「快速列車」或「各駅停車」之間切換。

往返和歌山站嘅紀州路快速紀國線快速列車停車站：

: 紀伊田邊站 …＜各站停車＞… 御坊站 - 紀伊由良站 - 湯淺站 - 藤並站 - 箕島站 - 加茂鄉站 - 海南站 - 黑江站 - 紀三井寺站 - 和歌山站。

### 用車同埋編組

全部列車都係用吹田總合車輛所日根野支所嘅223系0・2500番台、225系5000・5100番台營運。

關空快速一開始係用6輛編成或者 6+2=8 輛編成嘅列車嚟營運，日間部分列車會喺天王寺站，將往返京橋站嘅6輛編成同往返JR難波嘅2輛編成，進行合併同分離（1996年3月16日改咗喺大阪進行）。但係喺晚間會喺日根野站進行。

1999年5月10日時刻表修訂，關空特急「Wing」廢止，編組改咗做 5+3 ，直通大阪環狀線嘅列車大半會喺日根野站同紀州路快速合併同分離。統一做4輛編成之前，日間會用1 - 5號車做關空快速、6 - 8號車做紀州路快速，繁忙時間就用1 - 5號車做紀州路快速，6 - 8號車做關空快速。喺傍晚或者星期六日夜間，關空快速・紀州路快速亦都會出現3輛編成的列車。關空快速亦都會有以3、5、6 (3+3) 或者8輛 (5+3)嘅單獨列車營運。

2008年3月14日，關空快速・紀州路快速嘅用車，全部換咗做4輛編成，關西機場/和歌山方向同關空快速、大阪方向嘅紀州路快速都統一咗做4輛，解決咗發車時序引申出嚟關於下行連結順序嘅問題。



### 旅客資訊

為對應關西國際機場嘅服務，呢各種別嘅用車係223系・225系，有對應英文嘅自動廣播裝置，關空快速喺大阪站 - 關西機場站（紀州路快速：日根野站以北）嘅路段會用自動廣播。

由於去日本旅行嘅人越嚟越多，而且合併嘅紀州路快速誤搭事件甚多。2015年11月嘅下旬，自動廣播加入中文同韓語、車長喺紀州路快速嘅車入面發現有外國人就會派一張寫住中英韓日4國語言嘅「本次列車並不前往關西機場」卡片。因為想更加有效咁防止誤搭嘅情況，JR喺關空快速嘅停車站入面貼咗啲海報，大站嘅月台亦都會播4國語言嘅廣播。其中，一個來自泉南市嘅男性，當佢喺紀州路快速嘅車廂入面見到有啲唔識轉關空快速嘅外國人，就會主動提示同埋帶領佢哋。之後，JR西日本喺日根野站月台引入咗義工幫手處理呢啲情況，同埋回應投訴。

2014年，JR西日本引入路線車站編號系統。去關西機場嘅列車，會顯示飛機圖案同關西機場線嘅記號 。去和歌山嘅列車，會顯示阪和線嘅記號 。直通大阪環狀線嘅列車，就會顯示大阪環狀線嘅記號  。另外，亦都有時會見到有  。

## 腳註
香港地產建設商會

**香港地產建設商會**（英文：**The Real Estate Developers Association of Hong Kong**），簡稱地產商會、地建會，係由一班地產商喺1965年成立嘅商會組織。商會有幾百個會員，會員可以喺地產及建造界功能界別投票，依家界別嘅立法會議員就係地建會嘅秘書長龍漢標。由於呢個會係代表一眾地產商嘅利益，所以唔少人都將佢睇成係地產霸權嘅象徵之一。

依家商會嘅會址位於香港中環德輔道中19號環球大廈1403室。

## 第一屆商會職員

## 現時架構

* **會長**
** 簡基富 （前太古大班，The Development Studio老闆）
* **第一副會長**
** 黃志祥 （信和）
* **副會長**
** 李嘉誠 （長實）
** 李兆基 （恒基）
** 胡應湘 （合和）
** 羅嘉瑞 （鷹君）
** 吳光正 （會德豐）
** 何超鳳 （信德）
** 利蘊蓮 （希慎）
** 班哲明.凱瑟克 （置地）
** 郭基煇 （新鴻基）
** 鄭志剛 （新世界）
** 陳文博 （恒隆）
** 白德利 （太古）
** 林建岳 （麗新）
** 蔡宏興 （華懋）
* **會董**
** 陳啟宗 （恒隆）
** 鄭家純 （新世界）
** 莊紹綏 （莊士）
** 方文雄 （協成行）
** 郭炳聯 （新鴻基）
** 劉樹仁 （麗新）
** 李家誠 （恒基）
** 李家傑 （恒基）
** 梁榮江 （華懋）
** 梁志堅 （會德豐）
** 李澤鉅 （長實）
** 羅康瑞 （瑞安）
** 呂耀華 （嘉華）
** 黃永光 （信和）
** 黃永龍 （信和）
** 黃植榮 （新鴻基）
** 吳宗權 （會德豐）

## 社團資料成謎
地產建設商會組成、架構同埋運作一直都好神秘，外界對商會所知一向唔多。喺2010年5月，香港有線電視試過根據《公開資料守則》，喺同 一年4月就香港地產建設商會成立宗旨同埋幹事資料呢啲基本資料向警察牌照課攞料，但係警方即日就話噉樣涉及私隱，要知道索取理由及得到商會同意而拒絕提供。之後記者繼續追問警方點解唔肯公開，但警察依然喺度耍太極。直到21日後，有線終於收到回覆但只係披露咗商會嘅宗旨。而幹事嘅資料就以《私隠條例》為由，話因為涉及個人資料而唔肯提供。結果記者同警察牌照課話想知道商會嘅註冊資料亦都衰咗。

## 參考
黃飛鴻虎鶴鬥五狼

《**黃飛鴻虎鶴鬥五狼**》係喺1969年嘅一部粵語武打片，由王風執導，關德興、石堅主演。

## 情節
河南五嶽堂主人馬天龍招募咗四個失意嘅武林好手，合稱「五狼」，佢哋為非作歹，吞佔李全福嘅祖屋，又冤枉佢拐帶細路做橋墩，全福個妹李綺雲向嚮河北開館嘅黃飛鴻求助。天龍挑撥河南同河北武館火拼，飛鴻從中調解。全福逃獄希望能洗脫冤情，點知失手被擒。飛鴻趕到救人，同五狼大打一輪。

## 演員陣容

## 拎
*
中華帝國 (1915–1916)

**中華帝國**，又叫**洪憲帝制**，係1915年12月12號到1916年3月22號間，當時中華民國大總統袁世凱喺多重因素影響下預備成立嘅一個君主立憲制政權名稱。原定年號洪憲，1916年係洪憲元年，首都北京。但各方勢力接連挑戰，包括蔡鍔領導嘅護國軍、日本支持嘅中華革命黨同埋宗社黨嘅前朝遺老，令中華帝國重未對外國宣布成立便以失敗告終；與此同時，袁世凱對內未有正式登基做皇帝，對外即以「中華民國」做國號。中華帝國從袁世凱接納國民代表推選做皇帝嘅1915年12月12號開始祇有102日，從改元嘅1916年1月1號開始祇有82日。

## 出面網頁
*
何晞藯

**何晞藯**（，），係香港女模特兒及KOL。佢喺讀香港理工大學時期就已經加入模特兒界，亦多次做過唔同產品嘅代言人。

## 演出
### 電台節目（[[香港電台第二台]]）
*2020年：《我是你的後援會》 嘉賓

## 出面網頁
*
*
*
荷塘鎮 (江門)

**荷塘鎮**係廣東江門蓬江下面嘅三個鎮其中之一，總面積係40平方公里，人口4.4萬。
梅森質數同完全數一覽

梅森質數同完全數係數論入面兩組緊密相關嘅自然數。梅森質數以數學家馬蘭·梅森命名，係指可以寫做嘅質數，其中係正整數。例如就係一個梅森質數，因為佢係一個質數而且可以寫做。 對應梅森質數嘅數字一定係質數，但係調返轉質數唔一定對到一個梅森質數，例如就對唔到：。 另一方面，完全數就係「等於佢嘅正真因子加埋」嘅自然數，真因子係指自己以外嘅因子，所以例如就係一個完全數，因為嘅真因子係同，而。

梅森質數同偶完全數之間有一一對應嘅關係。呢個結果叫做歐幾里得-歐拉定理，係由歐幾里得證明咗一半，再由歐拉證明剩低嗰一半：雙數係完全數若且唯若佢可以寫做咁嘅樣，當中係梅森質數，亦即係話，所有可以寫做咁嘅樣嘅數都係完全數，而且所有偶完全數都可以寫做咁嘅樣。例如當嘅時候，係一個質數，係一個完全數。

目前，係咪存在無限個梅森質數同偶完全數仲係一個未解決嘅問題 梅森質數出現嘅頻率就係所謂嘅Lenstra–Pomerance–Wagstaff 猜想，佢哋估少於嘅梅森質數數量係，呢度 係歐拉數，係歐拉常數，係自然對數 目前亦都未知有無奇完全數嘅存在，不過有好多人搵咗好多如果奇完全數存在嘅話要符合嘅條件，例如佢最細都起碼 。

以下係目前已知所有梅森質數同對應嘅完全數表，有埋對應嘅次方 。，發現咗51個梅森質數，最大嗰17個係由分佈式計算計劃Great Internet Mersenne Prime Search（縮寫 GIMPS）發現嘅。 新啲嘅梅森質數係用 Lucas-Lehmer 質數判定法 (LLT)驗算嘅，LLT 係個針對梅森質數好有效率嘅質數判定法。 

下邊展示嘅排名係已知嘅質數排名。雖然機會唔大，不過如果發現到新嘅但係細啲嘅梅森質數嘅話，排名就會改。根據GIMPS，所有48名亦即係之前嘅次方已經檢查哂。 發現日子同發現人係指發現梅森質數，而完全數就可以即刻根據歐幾里得-歐拉定理計出嚟。發現人寫住「GIMPS / 人名」嘅係指經GIMPS發現，個人名就係發現嗰部機嘅主人。靠後嘅質數太長，淨係展示頭6位同尾6位。

喺過往紀錄入面，最大已知質數好多時都係梅森質數。

## 註

## 參考資料

## 出面網頁
* 
* 
* 
* List on GIMPS, with the full values of large numbers
* A technical report on the history of Mersenne numbers, by Guy Haworth

類:一覽
類:完全數
類:梅森質數
雪姑七友 (搞清楚)

**雪姑七友**可能係：
* 雪姑七友，1937年嘅美國卡通片。
* 雪姑七友 (粵語長片)，1955年嘅香港粵語長片。
熊皮佬

《**熊皮佬**》（；；）係格林童話有收錄嘅童話故事。個故仔嘅情節講到有個後生男人走投無路冇晒錢，為咗有錢開飯焗住要同魔鬼做交易。佢經過七年冇得梳洗嘅日子之後，最後變到好有錢，仲娶到個又靚心哋又好嘅女人做老婆。

## 內容
《熊皮佬》嘅情節，大致係以下噉嘅。

### 魔鬼交易
喺好耐好耐以前，有一個好勇敢心哋又好嘅後生仔（主角）。佢走咗去當兵打仗。場仗打完之後，佢卒之可以返屋企，不過佢阿爸阿媽已經過咗身，所以佢就走去搵佢嗰班阿哥細佬，諗住投靠佢哋，點知佢班阿哥細佬完全唔顧兄弟之情。
:「我呢度用你唔著呀。你扯啦。」
於是後生仔唯有用膊頭托住自己把槍周圍流浪。行行吓，後生仔搵咗笪荒原坐低，諗：
:「慘啦。我冇錢，而且除咗打仗之外就咩都唔識，睇嚟都係餓死收場。」
喺呢個時候，有個著住綠色褸嘅怪男人出現响後生仔面前。
:「後生仔呀，後生仔，我知道你需要啲乜。你需要黃金同財物。不如我同你交易吖？我呢件綠色褸個褸袋裏面有無盡咁多嘅錢，想攞幾多就有幾多。我可以送件褸畀你，但係喺嚟緊七年內，你唔准換衫，唔准沖涼，唔准飛髮，唔准修整鬍鬚，唔准剪指甲腳甲，亦唔准唸天主經。你要一路都著住呢件褸。如果你捱到七年咁耐，你就可以又自由又有錢，但如果你喺呢七年間死咗，你嘅靈魂就屬於我。」
—呢個怪男人查實係魔鬼。主角唔想落地獄，但知道自己走投無路，就決定接受魔鬼交易，接過魔鬼件綠色褸。跟住魔鬼送咗一塊熊皮畀佢，叫佢想睏嗰陣就睏喺塊熊皮上面。
:「啲人應該會同你改個花名，嗌你做**熊皮佬**。」
講完，魔鬼就消失咗。

### 七年之約
熊皮佬摸摸自己個褸袋，發覺個褸袋真係有錢攞到出嚟，而且攞極都仲有。起初熊皮佬第一時間係攞啲錢去嘆世界，有陣時佢又會攞啲錢去接濟吓窮人。喺頭嗰一年，熊皮佬都覺得冇咩唔舒服，不過到咗第二年就開始唔掂—佢啲頭髮長到遮晒佢塊面，佢啲鬍鬚長到好似草叢噉，而且佢耐冇沖涼，個身散發住一陣陣臭味。啲人個個見到熊皮佬都走夾唔唞，佢要出好多錢先至會搵到地方肯收留佢。

熊皮佬繼續努力噉撐落去。到咗第四年嘅一日，熊皮佬去到一間旅館度投宿。旅館主人初頭嫌熊皮佬太臭儀容太惡劣唔想收留，但熊皮佬一路攞錢出嚟，於是旅館主人就有啲唔甘願噉收留熊皮佬，同時又叫熊皮佬唔好畀其他客見到，費事有損佢間旅館嘅聲譽。當晚，正當熊皮佬喺佢間房入面嘆晒氣噉，希望呢七年快啲完之際，佢聽到隔蘺房有喊聲。熊皮佬走去隔蘺房，一開門就見到個阿伯喺度喊。原來阿伯冇晒錢，驚佢同佢嘅三個女要挨餓要睏街。心生同情嘅熊皮佬就出錢幫阿伯。阿伯好感激。
:「恩公，我真係唔知點報答你好。不如噉吖？我嗰三個女都生得國色天香㗎。你跟我返屋企揀佢哋其中一個做老婆。」
就係噉，熊皮佬跟阿伯返屋企見阿伯嘅女。呢三個女人的確都生得好靚。不過熊皮佬望落非常污糟，身上仲散發住一陣好難聞嘅除。大女一見到熊皮佬，就嚇到尖叫住噉走咗；而二女就係叫熊皮佬唔好埋佢身，話寧願嫁畀隻熊都唔會嫁畀熊皮佬。相比之下，細女個反應就同佢兩位家姐好唔同。
:「佢啲個人衛生可能... 未必係咁好，但係佢肯噉樣嚟幫我哋一家，應該都係個好人嚟嘅。」
細女決定肯嫁畀熊皮佬。熊皮佬聽到好開心（不過佢塊面畀頭髮遮實晒，在場其他人睇唔到佢表情）。然後，熊皮佬就除咗自己隻戒指落嚟，將隻戒指一分為二，其中半隻戒指寫低細女個名，另外嗰半就寫低自己個名。熊皮佬將有細女個名嗰半畀自己袋住，而有自己個名嗰半就畀未來老婆袋住。
:「係噉嘅，我有事要做，嚟緊三年要一路周圍去，唔可以留低同你住。如果三年過咗我都未返，我應該係死咗。到時你自己去搵第個男人做老公啦。仲有，得閒為我祈吓禱添吖。」
講完，熊皮佬就走咗。細女心入面期待自己未來老公返嚟嘅大日子。同時，佢嗰兩位心哋唔好嘅家姐就猛咁講刻薄嘢，講到熊皮佬好似係隻禽獸噉。
:「因住呀，如果你交隻手畀佢，佢會用佢啲爪你㗎。」
:「因住呀，熊鍾意食甜嘢，話唔定會食咗你落肚呀。」
:「不過話唔定場婚禮會好好睇呢。有得睇熊跳舞喎。」
細女默默噉忍受兩位家姐嘅冷言冷語，而熊皮佬就喺幾年間一路穿州過省，用佢嘅錢接濟咗唔少窮人，有好多受佢接濟嘅人都為佢祈禱。

到咗最後，七年嘅漫長時光終於過去。熊皮佬返到去當初遇到魔鬼嘅荒原。魔鬼見到熊皮佬真係死唔去，就死死哋氣噉兌現承諾，攞水嚟畀熊皮佬沖涼，仲幫埋熊皮佬梳頭同剪指甲腳甲。搞掂晒呢啲嘢，魔鬼就消失咗。

### 最終結局
熊皮佬梳理到一乾二淨，望落仲好似當堂英俊咗。充滿自信嘅佢就著返件靚衫，坐住由四隻白馬拉嘅馬車，去見佢嘅新娘。

阿伯初頭唔認得熊皮佬，以為熊皮佬係啲乜嘢大將軍，而大女同二女就爭住幫佢斟酒同招呼佢食嘢。細女都一樣唔認得熊皮佬，淨係坐咗喺度一句聲都唔出—細女仲記得同熊皮佬嘅約定。熊皮佬開口：
:「阿伯，我想娶你嘅其中一個女做老婆。」
大女同二女一聽到就好興奮，即刻衝入房著起最靚嘅裙。而就喺呢個時候，熊皮佬攞佢嗰一半戒指出嚟—寫咗細女個名嗰半隻戒指。細女見到簡直唔敢相信。
:「我就係你嘅未來老公熊皮佬。我終於可以變返做人喇。」
然後熊皮佬就上前，攬實細女同咗細女一啖。到咗最後，熊皮佬同細女結婚，兩個人過住永遠幸福快樂嘅日子。

個故仔仲有些少下文：女主角兩位家姐見到原來熊皮佬咁靚仔又咁有錢，知道自己走咗寶，悲憤之下佢哋一個投井自盡，另一個就走咗去吊頸。嗰晚，魔鬼嚟熊皮佬屋企敲門。
:「唔該晒呀，熊皮佬。我本來諗住淨係要你個靈魂嘅，點知而家得到兩個靈魂！」

## 寓意

好多人都認為， 呢個故仔嘅寓意係叫人要
:睇人唔好淨係睇外表。
—呢點可見於女主角同佢嗰兩位家姐之間嘅差異：女主角嘅兩位家姐第一次見到熊皮佬嗰陣就嫌棄佢，但一等到熊皮佬變返正常之後，兩個人就係噉獻殷勤；相比之下，女主角揀老公嗰陣，就由始至終都比較關注未來老公份人心哋好唔好。到咗最後，兩位家姐下場係畀魔鬼帶走，而女主角就得以嫁畀個又英俊又有錢嘅男人。

## 睇埋
*格林童話
*乜皮都有
*驢皮妹

## 註釋

## 引述

## 拎

* Bearskin，《熊皮佬》其中一個英文譯版。
* Literature / Bearskin，電視橋段網講熊皮佬呢個故仔，有講個故仔用咗邊啲橋段。
香港裔英國人

**港裔英國人**又稱為**英籍香港人**、**居英港人**等，係指 1) 祖籍喺香港嘅英國人 2) 父母或自己同時擁有英國國籍同埋香港居留權嘅人 3) 英屬香港期間移居香港嘅英國人嘅後代。

雖然佢地通常被認為係華裔英國人嘅一個群體，但係好多都唔鍾意呢種叫法，因為唔想令其他人覺得佢地親中共。港裔英國人唔少都持有英國國民（海外）護照（通稱為 BNO 護照） 。

## 背景
由於香港係英國嘅前殖民地，所以一向都係香港人最受歡迎嘅移民地點之一。由於英文至今喺港英兩地都有官方地位，所以令雙方溝通都比較方便，適應亦比較容易。

喺二次大戰後，英國通過咗，容許咗喺香港出世嘅人無阻地移居英國。喺殖民地時代期間，唔少英國或者大英帝國其他地方嘅人移居嚟香港，所以到97回歸時有唔同血統而喺香港出世嘅香港人。

到2020年7月，香港國安法正式實施，英國隨即為 BNO 護照持有者提供成為英國公民嘅途徑。截至2022年底，共有 153,708 份被允許嘅 BNO 簽證。

## 移民潮
### 1960年代
六七暴動引致香港社會動盪不安，一啲比較富裕嘅香港居民對香港前景憂慮，選擇移居外地，當中唔少係新界原居民。

### 1990年代
六四事件後，唔少香港人對主權移交缺乏信心，英國政府因為道義責任，推出居英權計劃，俾5萬個家庭得到英國護照，部分人士選擇定居英國。除咗英國以外，美國、加拿大、澳洲、紐西蘭都係當時熱門嘅移民地點。

### 2020年代
自國安法實施以來，香港嘅言論同集會自由日漸縮窄，香港政府大舉向異見人士秋後算帳，社會彌漫住白色恐怖。英國政府俾 BNO 護照持有人喺英國居住、讀書或者做嘢，5年之後可以申請無限期居留，再住多12個月之後可以登記成為英國公民。因此，數以萬計嘅香港人攜同幼小孩童去移民他鄉。

## 參考
褲扣

**褲扣**（**Fly**）係好多褲（譬如西褲、牛仔褲）都有嘅結構，喺褲浪前面位置，多數有鈕同拉鏈，着褲嗰陣扣返埋。褲扣嘅拉鏈叫**褲鏈**。

## 俗語
當一個人未拉好褲鏈，可以叫做「火車未到站」。
火車到站

《**火車到站**》（）又叫《**火車進站**》，係一齣早期嘅電影。佢由盧米埃兄弟出品，內容係一架火車埋站嘅場景。《火車到站》成日俾人誤傳話係世界上第一齣電影，但其實佢比起真正嘅第一齣電影遲咗成個月首映。

## 內容

同盧米埃兄弟嘅其他早期電影一樣，《火車到站》係一齣實況電影（），拍嘅係某時某地真實發生嘅事物。《火車到站》片長只得50秒，並且係一鏡到尾。唯一嘅鏡頭真實噉記錄咗法國南部沿海小鎮拉西奧塔（）嗰度一列蒸汽火車慢慢駛入火車站，以及啲人喺火車側邊走動嘅情景。

成部電影冇經過任何剪接，亦冇刻意造成嘅鏡頭郁動。除此之外《火車到站》播片嗰陣係按照返拍片嘅原速嚟播嘅，並冇加快減慢，呢點同之後差利時代嘅默片做法唔同。

## 製作

呢齣電影係盧米埃兄弟一腳踢整出嚟嘅作品，由拍攝、執導到製片都係佢哋兩個一手包辦嘅。負責揸機嘅細佬路易·盧米埃用咗35毫米格式、長寬比1.31:1嘅菲林，而鏡頭就用返盧米埃兄弟自己發明嘅多功能攝影機。呢部嘢法文叫，除咗可以當做普通嘅電影攝影機噉用，仲兼具埋菲林打印同投影嘅功能。因為當時嘅技術限制，《火車到站》係一齣黑白片兼默片。

### 公映

有講法話盧米埃兄弟喺1895年12月28號搞嘅電影放映會係世界上第一場商業電影放映，所以打頭炮嘅《火車到站》就係全世界第一齣電影。不過呢個講法其實係錯嘅，當日嘅節目表並冇《火車到站》。「第一部電影」嘅殊榮要畀盧米埃兄弟另一齣戲《工廠大門》（）至啱，而初版嘅《火車到站》要到1896年1月25號先至首映。

### 其他版本

除咗1896年上映嘅初版之外，盧米埃兄弟之後仲將《火車到站》重拍過兩次，即係夾埋一共有三個版本。依家網上面最容易揾到嘅其實唔係原版，而係1897年夏天重拍嘅第二版，特色係可以見到幾個女人同細路仔上車。

另外，盧米埃兄弟仲拍過一輯3D版嘅《火車到站》，並且喺1934年法國科學院開會嗰陣播過。其實早喺1895年第一齣電影公映之前，盧米埃兄弟已經研究緊點樣拍3D電影。但係因為3D電影唔似2D嘅咁好賣，所以成日俾人遺忘咗。

## 反響

相傳《火車到站》公映初時，有唔少人都俾架向住佢哋衝緊埋嚟嘅火車嚇親，一路大叫一路走去間房後面避。德國嘅《明鏡》週刊寫話套戲引致咗恐懼乃至恐慌，而英國電視台第四台嘅紀錄片（《百大恐怖時刻》）就將《火車到站》列做第一百位。

觀眾有噉嘅反應可能係因為喺電影出現之前，只有暗箱呢個方法整到識郁嘅投影。冇睇過戲嘅觀眾可能以為間房出面真係有駕火車衝緊埋嚟。不過，有啲研究電影嘅歷史學家就質疑呢段故嘅真確性。亦有學者覺得引起恐慌嘅可能係之後重拍嘅3D版，而唔係1896年公映嘅初版，純粹係以訛傳訛傳錯咗。

### 流行文化

喺2011年嘅冒險電影《雨果的巴黎奇幻歷險》（）裏面有唔少向早期電影致敬嘅畫面，當中就包括《火車到站》放映嘅一幕。

另外，《文明帝國V》（）電子遊戲第二個擴充包《美麗新世界》（）嘅開場動畫同預告片入面，都有相傳《火車到站》首映嗰陣引發恐慌、場面混亂嘅情節。

## 註

## 參考

## 出面網站

*《火車到站》原版影片（英文）
*《火車到站》喺IMDb嗰度嘅資料（英文）
*盧米埃研究所（）嘅官網（法文）
Love Expression

《**Love Expression**》係香港歌手朱紫嬈嘅第1張唱片，喺2010年6月18日推出。

2010年7月23日出咗第二版。

## 曲目
### 第一版

### 第二版
雷生春

**雷生春**（）係香港一棟唐樓，喺九龍旺角荔枝角道119號，近塘尾道交界，1931年起好，由雷亮家族起，2000年捐畀政府搞活化，最終由香港浸會大學中醫藥學院投得，2012年完成活化開設**雷生春堂**。建築物2022年做咗香港法定古蹟。
屏山鄧氏宗祠

**屏山鄧氏宗祠**（）係香港一座宗祠，喺新界元朗區屏山，係由屏山鄧族五世祖馮遜公喺元代起。建築物2001年做咗香港法定古蹟。
達德公所

**達德公所**（）係香港一座鄉公所，喺新界元朗區屏山，清咸豐七年（1857年）起好。建築物2013年做咗香港法定古蹟。
發達堂

**發達堂**（）係香港一座大宅，喺新界北區沙頭角下禾坑，由禾坑李氏宗族第七代李道環家族喺1933年起。建築物2013年做咗香港法定古蹟。
居石侯公祠

**居石侯公祠**（）係香港一座祠堂，喺新界北區上水河上鄉，由侯族十七世祖侯居石喺明代起，清乾隆廿七年（1762年）修繕過。建築物2003年做咗香港法定古蹟。
反攻大陸

**反攻大陸**，又叫**光復大陸**、**反共復國**，係中華民國政府喺1949年播遷臺灣後到1990年代之前嘅軍事行動同政治主張，即係反攻第二次國共內戰後俾中國共產黨統治嘅中國大陸。

喺蔣中正同嚴家淦擔任中華民國總統嗰陣，反攻大陸係中華民國喺臺灣嘅重要國策之一。1970年代後，隨住臺灣同中國大陸嘅兩岸情勢減緩同國際情勢改變，反攻大陸嘅熱度逐漸消退。1980年6月，總統兼中國國民黨主席蔣經國提出「三民主義統一中國」嘅主張，以取代前總統蔣中正同嚴家淦時期嘅「反共復國」同埋「反攻大陸」嘅國策，而且順利成為中國國民黨第十二次全國代表大會嘅政治綱領。之後由三民主義統一中國大同盟等組織嘅具體落實。

1988年，蔣經國死咗之後由李登輝繼任總統，佢喺1991年開始廢除動員戡亂時期臨時條款、解散萬年國會，令臺灣邁向民主化階段。1996年3月23號，史上第一次正副總統選舉由人民投票。

## 睇埋
*統一中國
*一個中國
*兩個中國
*臺灣問題
*解放臺灣
原型理論

**原型理論**（）係語言學同其他認知科學領域講到嘅一個概念，主張人腦決定「呢件物件，係咪屬於呢個類別」嗰陣，靠嘅唔係精確嘅定義，而係睇件物件「有幾似心目中ＸＸ嘅原型」。

原型理論會作出一個預測：是但攞一件物件，人腦會對「呢件物件有幾似典型嘅ＸＸ類物件」作出某啲判斷，雖然唔同個體做嘅判斷可能會有啲唔同；有心理學家就嘗試喺 1971 年嗰陣做實驗，驗證呢套諗法，（簡化講）例如叫啲人諗**[[傢俬]]**嘅例子嗰時，佢哋硬係比較大機率會諗起梳化，多過會諗起衣櫃—「梳化喺啲人心目中係比較典型嘅傢俬」。而有好多語言學家就攞住呢個概念，主張人對腦入面嗰啲字詞嘅概念，係靠住對每隻字詞都畀返個「典型例子」形成嘅。

認知心理學方面嘅知識，會幫到讀者理解篇文以下落嚟講嘅內容。

## 基礎概念

原型理論嘅諗頭始於 1970 年代嘅認知科學，例如當時有心理學家就噉講（以下段嘢經過咗重述）：

喺原型理論當中，一個人腦裏面會裝住一大拃**類別**。對於每一個類別，佢都可以搵一隻字詞嚟指個類別，而當佢要決定「眼前呢件物件，屬唔屬ＸＸ類別」嗰時，靠嘅唔係「記住ＸＸ嗰拃定義上有嘅特徵」得知件物件算唔算係ＸＸ，而係個腦入面會對每個類別都畀返個「典型例子」—呢啲噉嘅「典型例子」就係所謂嘅**原型**，再比較吓眼前件物件有幾似個原型，有咁上下似嘅話眼前物件就算係屬於ＸＸ。

一個類別有咩特性，可以視乎語境而有異。舉個簡單例子，**餐點**呢個字詞假如放喺粵式茶樓語境當中，好可能會包括叉燒包或者燒賣等嘅成員，但同一個字詞如果擺喺例如四川菜館或者醫院飯堂，佢包含嘅成員以及有嘅特徵就可能會好唔同。

## 出名類別
### 動物物種

原型理論相關嘅文獻成日都會用「人腦點樣將唔同嘅動物分類」嚟做例子。首先，假設觀察者並唔係生物學家，唔識點樣睇遺傳特徵嚟將動物分類。

而家觀察者要思考**[[雀鳥]]**呢一隻字詞。人腦能夠理解一種比較「理性」嘅諗嘢方法，就係個腦記住一拃「一件物件要算係雀鳥，所需要達致嘅條件」，呢啲條件可能包括：
*有兩隻翼；
*有羽毛；
*身體大致呈 **S** 字噉形；
*由蛋生出嚟嘅；
呀噉。一個噉諗嘢嘅人腦攞住一件物件，會客觀噉檢驗件物件係咪合乎晒呢啲條件，而且對於每件合乎晒啲條件嘅嘢—包括天鵝、烏鴉、火雞、企鵝等—全部都一視同仁。但現實並唔係噉：研究表明，啲人係就係有能力理解點樣客觀噉將一件物件分類做雀鳥，但佢哋一見到**雀鳥**或者**雀仔**等嘅字眼嗰陣，會即時聯想起**曉飛**呢樣嘢，而如果有件物件唔具有呢樣特徵、但的確屬於**雀鳥**嘅（例如企鵝），啲人對於件物件嘅反應會稍為慢咗啲，而啲人對於有呢樣特徵又屬於**雀鳥**嘅物件（例如天鵝）反應硬係會快些少。一般認為，噉係反映咗人腦當中有個**雀鳥**嘅原型，而呢個原型係具有**曉飛**呢樣特徵嘅。

就算將**雀鳥**換做第啲動物分類，上述講嘅嘢都仲會成立。

### 顏色判斷

原型理論嘅另一個出名例子係人腦對色彩嘅命名。好似**紅**或者**黃**等描述顏色嘅字詞，查實有高度嘅彈性。首先好明顯嘅係，世上嘅主流語言都會有一系列嘅字詞嚟指唔同嘅顏色，例如粵語有
*紅（）
*黃（）
*綠（）
等嘅字詞，彷彿講到好似唔同色之間有明確分界噉。但係實證嘅心理實驗表明咗，唔同顏色之間根本冇明確嘅類別可以分到—由下圖嘅顏色輪最「紅」嗰笪抽一隻色嚟睇，多數人都會將攞咗出嚟嗰隻色描述做**紅**，但如果由最「紅」嗰笪同最「紫」嗰笪攞一隻色嚟睇，就會出現
*「Err... 呢隻色係紅？或者可能係紫？」
*50% 嘅人話隻色係紅，另外嗰 50% 嘅就話隻色係紫。
噉嘅情況。「色類」之間冇明確嘅分界線，只有「幾似心目中典型嘅紅色」或者「幾似心目中典型嘅紫色」等嘅判斷。



## 批評聲音

喺廿世紀後期，原型理論取得咗重大嘅成功，但係都有唔少人批評佢嗰套諗法。

唔少研究者都直覺上認為，至少一部份嘅類別係理應有清楚明確邊界嘅，而唔係好似原型理論所講嘅噉「條邊界含糊」嘅。例如係**雀鳥**噉：根據古典嗰套原型理論，具有個類別嘅某啲特徵嘅嘢，有可能被視為「類別當中唔似原型嘅成員」而打前嘅研究已知**有翼曉飛**係**雀鳥**呢個類別嘅重要特徵，之但係具有呢啲特徵嘅蝙蝠就被視為「一定唔係雀鳥」嘅物體——噉就表示，喺最少某一啲情況下，類別之間嘅邊界係明確、非黑即白嘅。

原型理論亦都被指係難以解釋指抽象概念嘅字詞。好似**傢俬**、**餐點**、**雀鳥**同**色彩**等嘅字詞，都係指緊可以直接感知（睇得到或者摸得到呀噉）嘅物體或者特徵；相比之下，指行為嘅字詞（例如**欺騙**以及**攻擊**）或者指抽象邏輯概念（例如**因為**以及**同埋**）就被指係比較難用原型理論嗰套思路嚟想像。

亦有人批評原型理論相關研究嘅研究方法。有語言學家指出，廿世紀嘅原型理論研究者做咗一啲實驗，喺實驗過程當中似乎曾經叫受試者「評吓呢嚿物體**有幾似**某個某個意思」，而呢點有引導受試者之嫌——研究者開埋口叫受試者講**有幾似**，噉受試者就「梗係會答某某物體有幾似某個類別嘅成員」，形成咗一種情況，就係研究者畀嘅指示似係暗中引導受試者畀研究者想要嘅答覆。呢種實驗有可能高估咗原型理論「受實驗證據支持」嘅程度。

因此，好多語言學家都主張，話原型理論頂晒攏都只能夠解釋一部份字詞嘅意思，做唔到完全噉解釋所有嘅字詞語義現象。不過，原型理論依然係對語義學造成咗巨大嘅衝擊。

## 睇埋
*語義網絡
*語義成分
*聚類分析
*快思邏輯
*基於原型編程

## 註釋

## 詞表
篇文用咗嘅詞彙嘅英文版：

## 參攷
篇文引述咗嘅文獻或者網頁：
羅子熙

**羅子熙**（**Hei Law**，）係香港男藝人，本職籃球教練，2023年參加ViuTV選秀節目《全民造星V》，入圍30強後止步，比賽完結後喺未簽藝員合約情況下已經隨即獲安排做ViuTV節目主持，係各參賽者入面最快獲ViuTV畀工作嘅一位，到同年10月正式簽約做MakerVille藝員。

## 演出作品
### 電視劇（ViuTV）
* 2024年：《出租大叔》 飾 田仔
* 2025年：《光明大押》 飾 Justin River

### 節目主持（ViuTV）
* 2023年：《突然探班》
* 2024年：《今晚煮邊科》
* 2024年：《電影夢遊》
* 2025年：《咁樣過年至正路》
* 2025年：《幾廿歲人搞邊科？》
* 2025年：《細事都被你看透》主持／演出

### 節目演出（ViuTV）
* 2023年：《全民造星V》41號參賽者
* 2023-2024年：《造星唔造星？》參加者
* 2023年：《區區有得揀》嘉賓
* 2024年：《美麗40路》第一階段評判
* 2024年：《周六食花生》第23集花生友
* 2025年：《我要爆Show》第11、15集嘉賓
* 2025年：《P1X3L 5G 上位計劃》第16集嘉賓

### 單曲
* 2026年： 《秋風吹起念掛》 王希晉合唱

### 音樂影片
* 2023年： 陳健安《仍然是那個少年》 
* 2024年： 陳伊霖《我的吸引力法則》 
* 2024年： 夢遊人 The Sleepwalkers《沉浸式戀愛》
* 2025年： 陳伊霖《我的輕飄飄定律》

## 參考

## 出面網頁
*
*全民造星V：羅子熙
*MakerVille - 羅子熙
張毓軒

**張毓軒**（**Shin Cheung**）係香港男演員，入行之前做過Model同專業西廚，後來進修戲劇跟住約莫2021年出道，2023年領銜主演ViuTV電視劇《那年盛夏我們綻放如花》而開始獲留意。

## 演出作品

### 電視劇（ViuTV）

### 電視劇（香港電台）

### 電影

### 短片

### MV

### 舞台劇

* 2023年：《暫時沒有名字》

### 廣告

* 2021年：滙豐銀行商業數碼理財
* 2021年：香港肯德基
* 2022年：杜蕾斯「靈・感・交融」
* 2023年：大班冰皮月餅

## 參考

## 出面網頁
*
張迪文

**張迪文**（，）係香港男演員，2018年讀緊書嗰陣已經開始參與戲劇演出，2023年領銜主演ViuTV電視劇《那年盛夏我們綻放如花》而開始獲留意。

## 演出作品
### 電視劇（ViuTV）
*2023年：《那年盛夏我們綻放如花》 飾 柯志恆
*2024年：《出租大叔》 飾 少年陸奧雷

### 電視節目（ViuTV）
*2022年：《囝囝女女730》第273集嘉賓
### 舞台劇
*2021年：《N.S.A.D 無異常發現》
*2022年：《知秋》
* 2022年：《無動物戲劇》

### 電影
* 2018年：《吊吊揈》（鮮浪潮短片）
* 2022年：《明月清風》

### MV
*2020年：陳健安 《惡夢經》

* 2022年：Nowhere Boys 《地球候機室》、陳健安 《創作者的派對》

* 2023年：艾粒《仍然未說的》
* 2023年：sica《be friend ok?》

## 出面網頁
*
海棠紅

《**海棠紅**》係喺1965年嘅一部粵語片，由陳文執導，謝賢、江雪主演。

## 情節
失戀有錢仔楊崑崙酒後糊塗，同妹嘅同學張海棠上咗床，第二日就飛咗去外國升學。點知海棠有咗，崑崙父母唔認有咁嘅事；海棠俾阿媽趕走，歷盡辛酸之下生咗個仔。崑崙三年之後翻香港，海棠用另一個身份同崑崙見面。海棠講翻之前嘅事，崑崙諗翻起啲嘢，海棠終於俾崑崙同個仔相認。

## 演員陣容

## 拎
*
*香港影庫
余子穎

**余子穎**（，）係香港女演員，出身香港演藝學院，約莫2022年出道，曾經喺2022年電影《少年》擔任女主角，之後憑2023年ViuTV電視劇《那年盛夏我們綻放如花》嘅演出而開始獲留意。

## 演出作品
### 電視劇（ViuTV）
*2023年：《那年盛夏我們綻放如花》 飾 胡綺玲（Elaine / 女班長）
### 單元劇（港台電視）
*2020年：《獅子山下2020 — 喧囂過後》
### 電影
*2022年：《少年》 飾 黎家欣（YY）
*2022年：《失衡凶間》 飾 商場租戶
*2024年：《但願人長久》 飾 林子缺中學同學

## 出面網頁
*
黎峻

**黎峻**（；）係香港男藝人，經理人公司係英皇娛樂。

## 演出
### 電影
*2023年：《超神經械劫案下》
*2023年：《紮職2》
*2024年：《海關戰線》
*2024年：《紮職3》
*未播：《分手專家》
*未播：《爆裂點》

### 電視劇（[[ViuTV]]）
*2023年：《Food Buddies》 飾 Curtis
*2025年：《翻盤下半場》 飾 榮

## 參考

;其他參考
*美妝界素人始祖黎峻拍廣告　過百人圍觀試妝顏值媲美荃灣豬肉檔AK
*荃灣豬肉檔AK都要輸？「美妝界」黎峻開工近百人圍觀
*【素人男神】黎峻曾被封美妝界美男子　外號「白面古天樂」開工惹圍觀
*星星TALK樓｜有片｜新晉「型男」黎峻 密密儲錢 吼準新界上車盤
*曾樂彤首做女一 爆黎峻多「飛來蜢」

## 出面網頁
*
*
斑尾鷸

**斑尾鷸**（學名：***Limosa lapponica***）係一種雀，亦係鷸科塍鷸屬嘅一個品種，主要分佈北極地區、東南亞同澳洲。
花尾榛雞

**花尾榛雞**（學名：***Tetrastes bonasia***）係一種雀，亦係雉科榛雞屬嘅一個品種，主要分佈北歐、俄羅斯同滿洲。
雪雁

**雪雁**（學名：***Anser caerulescens***）係一種雀，亦係鴨科雁屬嘅一個品種，主要分佈北美洲。
北極燕鷗

**北極燕鷗**（學名：***Sterna paradisaea***）係一種雀，亦係鷗科燕鷗屬嘅一個品種，主要分佈北極地區。
赤頸鸊鷉

**赤頸鸊鷉**（學名：***Podiceps grisegena***）係一種雀，亦係鸊鷉科鸊鷉屬嘅一個品種，主要分佈北美洲、東歐、西亞同東亞。
卷羽鵜鶘

**卷羽鵜鶘**（學名：***Pelecanus crispus***）係一種雀，亦係鵜鶘科鵜鶘屬嘅一個品種，主要分佈歐洲同亞洲。
斑胸秧雞

**斑胸秧雞**（學名：***Porzana porzana***）係一種雀，亦係秧雞科田雞屬嘅一個品種，主要分佈歐洲、非洲同西亞。
野生火雞

**野生火雞**（學名：***Meleagris gallopavo***）係一種雀，亦係雉科火雞屬嘅一個品種，主要分佈北美洲。
小秧雞

**小秧雞**（學名：***Zapornia pusilla***）係一種雀，亦係秧雞科小秧雞屬嘅一個品種，主要分佈歐亞非大陸。
512 Two Little

《**512 Two Little**》係香港歌手吳日言嘅第2張唱片，喺2004年11月30日推出。

## 曲目
私家醫院

**私家醫院**係指唔係由政府營運嘅醫院，無論係牟利或者非牟利，收入來源主要嚟自病人睇病（包括承包醫療保險嘅保險公司）。

## 睇埋
*公立醫院
爬山鞋

**爬山鞋**又叫**爬山靴**，係專門為爬山運動而設計嘅鞋，喺崎嶇環境下依然可以保護用者對腳。
噴霧樽

**噴霧樽**，又叫**霧化噴樽**，簡稱**噴樽**，係種用嚟噴出氣霧嘅裝置，一般設計都係㩒住頂頭個掣就會噴出。
## 睇埋
*噴漆
*人牆定位噴霧

樽
緊急車輛

**緊急車輛**係指各種提供緊急服務嘅車，主要包括警車、消防車同救護車三大類。當緊急車輛執行職務嗰陣，會響起警號同開閃燈示意，其他車嘅司機都會盡量喺安全情況下讓路。
店長

**店長**又叫**舖頭經理**，係一間舖嘅阿頭，負責間舖嘅日常營運同管理，舖入面嘅職工（店員）都係佢嘅下屬。
噴漆

**噴漆**係油漆嘅一種，裝落噴霧樽度，㩒住就噴出，比用油掃更加均勻。噴漆亦會喺塗鴉用到。

類:噴霧
慳

**慳**又叫**慳家**，書面語又叫**節儉**、**節約**、**慳儉**，係指消耗資源（譬如時間同錢）嗰陣盡力控制住份量，避免嘥嘢。慳好多時都被視為係一種美德。
輓曳賽馬

**輓曳賽馬**係一種賽馬，日本北海道獨有，唔止馬要快，更加要大力，拖住負重雪橇，爬上有沙丘賽道。起自明治時期，開拓北海道，約莫一九〇〇年左近，農家之間互相競較，喺祭典時鬥過高低。日本叫**輓曳競走**，亦短稱**曳馬**。

戰後盛行，一九四七到一九五三年，開咗四座公營賽馬場，禮拜六日一新年等，專門比賽並而可以賭錢，分別喺帶廣、岩見澤、旭川，以及北見。二〇〇六年，鑑於衰落，後面三座停賽，只剩帶廣。本來帶廣本都會執埋，不過得到軟銀資助，先至保留落來。網上投注興起，又有復興之勢。

用馬同一般賽馬唔同，一般賽馬講輕快，輓曳賽馬求大力，前者輕種馬，後者重種馬，要有八百到千二公斤，過到賽道兩座山仔，又有二百米各自直道。要睇馬持久力，又睇騎師技巧。

賽道可以睇成五份，開頭直道、細啲山、直道、大啲山、尾段直道。過山時就至精彩之處。一般賽馬過馬鼻決勝，輓曳要連雪橇過完先算。

## 攷
Maniac

**Maniac**係一隊香港樂隊，2004年組成。

2023年，佢哋為陳健朗導演嘅電視劇《那年盛夏我們綻放如花》創作同主唱主題曲《仍有心跳脈搏》（劇中主演邱彥筒一齊合唱）。佢哋亦參加《未來音樂祭 TONE Music Festival 2023》演出。
## 音樂作品一覽

### 專輯

## 參考
雅達利

**雅達利**（英語：Atari /əˈtɑːri/，NASDAQ：ATAR）係一個品牌名，自1972年成立以來就被多間企業擁有，目前由法國遊戲發行商法國雅達利公司(Atari SA)（之前叫Infogrames Entertainment SA）嘅子公司雅達利互動（Atari Interactive, Inc.）持有，美國嘅分部Atari, Inc（1993年至今）（之前叫GT Interactive Software Corp. (1993年–2000年)同Infogrames, Inc. (2000年–2003年)）獲授權使用雅達利商標。最初嘅雅達利公司（Atari, Inc.）是由諾蘭·布什內爾和泰德·達布尼喺1972年喺美國加州森尼韋爾成立，亦都係街機、家用電子遊戲機和家用電腦的早期起源者。唔少例如《乓》、《爆破彗星》等經典早期電腦遊戲嘅發行，令雅達利喺電子遊戲歷史上舉足輕重。經典遊戲主機係1977年發行嘅雅達利2600。大多數非美國同日本部門(包括香港嘅部門)以前都係雅達利(前Infogrames)嘅發行部，直到 2009 年 7 月嗰間公司將非美國同日本部門同其發行合作夥伴（Distribution Partners）一齊賣俾萬代南夢宮娛樂，目的係將其財務資源同創意精力專門用喺開發同發佈線上遊戲。雅達利嘅香港部門因而成為萬代南夢宮嘅香港遊戲發行部。嗰個部門改名叫做萬代南夢宮合作夥伴（Bandai Namco Partners），直到 2013 年併入萬代南夢宮娛樂。
香港輕鐵506P綫

**輕鐵506P綫**（）係香港一條輕鐵綫，連接屯門屯門碼頭站同杯渡站，2023年9月1號通車。
蔡京

**蔡京**（），字**元長**，福建興化軍仙游縣人。係北宋後期嘅大臣、書法家，做太師、太尉、尚書左僕射同埋門下侍郎。佢喺宋徽宗時代掌握咗朝廷嘅大權，後由於誤國俾名列「六賊」之一。1126年欽宗繼位，佢畀貶官喺潭州過身。之後喺孝宗時代追封**魯國公**。

## 睇埋
* 
* 

## 參考
*《宋史/巻472/奸臣傳》

## 出面網頁

類:書法家
宇文泰

**宇文泰**（），字**黑獺**，鮮卑宇文部，代郡武川人。係西魏政治人、軍閥同權臣，北周政權嘅奠基人。佢做過元寶炬、元欽、拓跋廓三朝嘅太師、大冢宰，封**安定郡公**。北周創立後，佢嘅廟號係**太祖**，追謚**文皇帝**，史稱**北周文帝**。

## 參考
*《周書/卷01/02》
*《北史/卷09》
廄屋

**廄屋**係一種屋，地下馬房兼放馬車，樓上住人。廄屋起喺啲幾好城中住宅區，起一棟畀馬伕住、車伕住，同埋有錢人啲馬房僕人。咁起好處，主宅唔怕馬房有嘈有味。

廄屋同主宅起成排，排屋來。廄屋同主宅打對面，一對一對。中間隔條街，叫**廄屋街**，畀馬車過，而名就由跟主街。二十世紀後，馬車變汽車，馬房變車房，街變車巷，沿用舊名。

如今類似風格住宅，都叫廄屋。

## 名
**廄屋**英文**mews**，來自御廐，英文Royal Mews，即英國皇家馬房。然而mews至初指一三七七年所起皇家鷹舍，困住獵鷹地方，換毛時會留喺處。mews來自法文muer，正正換毛換皮之意。莎士比亞英文mew up，就有困住意思。一五八四年鷹舍改成馬房，換用唔換名.。十七世紀起就變成通名，有廄屋用法。

## 攷

類:屋
類:馬
類:街道
分類

**分類**係指攞一拃物件，按照佢哋嘅特性同每件物件決定佢屬邊個「類」。

## 概念
*原型理論

## 睇埋
*定義
*集合
*聚類分析，提供咗一種比較數學化嘅方法嚟諗分類嘅問題。
黑鬼Joe

**黑鬼Joe**（其他綽號：(**Black**) **Joe**／**雷諾**／**非洲虎**／**亞祖**／**阿祖**／**黑豹**／**非洲張學友**／**Black J**；葡文全稱：**João Ramos da Cruz Fernandes**；葡文簡稱：**João Ramos**；中文譯稱：**祖·拉莫斯**／**祖安·拉莫斯**／**祖安·拉摩斯**／ **祖奧拉莫斯**／**祖法蘭迪** ；；男）係個葡萄牙—安哥拉混血兒，喺安哥拉出世，幼年時移居澳門，現時為當地嘅永久居民，亦擁有葡萄牙傍安哥拉嘅國藉；佢喺澳門做亙運動員（擅長數種格鬥、足球、龍舟傍等）傍藝員（過去經常為微辣文化飾演搞笑角色）；黑仔係佢阿哥。

## 要點
### 泰拳
*2011、2013：澳門虎威拳會
*2016：毅力文娛體育會
*2017：頂級格鬥俱樂部
*2022：澳門拳舍
*2023—2024：拳霸泰拳培訓中心

### 足球
*2009—2011、2015：澳門——中國波爾圖足球俱樂部之家
*2013、2015：澳門葡人之家協會
*2014：澳門賓菲加體育會
*2016：澳門士砵亭體育會
*2017：基聯體育會
*2018—2023：澳門青鋒足球會

### 雙排雪屐曲棍球
*2024：小龍輪滑運動學校

### 戲劇
*2006：《伊莎貝拉》
*2009：《撲克王》
*2014：《盜馬記》
*2017—2018：《菲你莫屬》
*2019：《恭喜八婆》
*2020：《菲你莫屬 II》
*2023：《陰目偵信》
*2024：《飛黃騰達》
*2024：《誤判》
*2025：《麻雀女王追男仔》

### 歌曲
*2014：〈兄弟〉
*2019：〈響一響〉
*2020：〈United〉
*2020：《逆流而唱新聽力》
*2024：《初八啟市》
*2024：〈澳門〉
*2024：《古淖文I'm Home演唱會》

## 雜項
自2023年7月26號阿晶逝世起，微辣文化俾無數澳門傍香港嘅網民抵制，被逼大幅減少商業活動。於2023年8月23號，黑鬼Joe喺埃豬整徂個似乎係為路易可可宣傳嘅限時動態，坊間有分析指此乃微辣文化為恢復正常運作而試水溫之舉，路易可可亦因此隨即頻繁恁收到投訴。路易可可於2023年8月24號經埃豬傍面書聲明蘇霖乃其唯一廣告代言人，其他人做嘅嘢毋關自己事。

於2023年9月1號油管頻道“無糧軍師Water”嘅直播節目之中，有個網名為Gary嘅人鋒煙；渠自稱係六毫子之朋友，講徂大把關於微辣文化嘅嘢，當中包括批評傍辯護之意見，亦透露毋少難以定奪真假嘅疑似獨家消息；有來自觀眾之即時通訊訊息指憑渠把聲推斷嗰個係黑鬼Joe。黑鬼Joe於2023年9月2號傍2023年9月3號喺埃豬整限時動態否認嗰個係自己（若干其他可靠消息亦係恁話），不過話中意其言論。

響2025年1月10號，微信官方賬號「湾青生活」發佈咗篇文章——主要形容黑鬼Joe事業騰飛，次要回顧上一段提及嘅事（嗰個係喺坊間廣泛流傳不過可能與事實有出入嘅版本）。響同月21號，微辣文化經多個社交媒體平台予以譴責以及要求道歉同埋澄清，同時展示一封吳家裔律師事務所代表微辣文化以及六毫子響同月17號寫畀珠海新澳時代文化傳媒嘅信。有傳媒推測要點係六毫子響阿晶死後（提出）畀十萬蚊揞口費過佢阿媽嘅論述啱定錯。

## 網頁
*黑鬼Joe面書：https://www.facebook.com/joao.ramos.3154https://www.facebook.com/blackjoe55
*黑鬼Joe埃豬：https://instagram.com/blackjoe_5587https://www.instagram.com/black_j.o.e_5587
*黑鬼Joe油管：https://youtube.com/@blackjoe584https://youtube.com/@%E6%BE%B3%E9%97%A8%E8%80%81%E9%BB%91%E8%AE%B2%E6%95%85%E4%BA%8B
*黑鬼Joe抖音：https://www.douyin.com/user/MS4wLjABAAAAuMFSfNQHrD8VRX6JlsvzsiNbieukvs-5mj0Ohk26Uz_JEVfTr3FU4ZteZDHtwLcIhttps://www.douyin.com/user/MS4wLjABAAAAHqtnHAgDxRJDnrB0lnzLF5klU7fGo7ntwwPl2fJW76c
*黑鬼Joe微信：#微信小店带货橱窗://澳門老黑的橱窗/ZBBdKDDIefttWbu、#微信小店带货橱窗://澳门老黑joe的橱窗/BGcmrb8MgzyRy5c
*黑鬼Joe小紅書：https://www.xiaohongshu.com/user/profile/659bac0d0000000022015100

## 參考
玉女添丁 (1968年電影)

《**玉女添丁**》係喺1968年嘅一部粵語喜劇，由楚原執導，陳寶珠、呂奇、方心、馮淬帆領銜主演。

## 情節
梅麗嫦同馮志偉拍拖，但係俾老豆反對。志偉去外國搵嘢做，出發前同麗嫦一夕纏綿。麗嫦有咗志偉嘅骨肉，麗嫦個妹麗芳為家姐隱瞞未婚大肚，唯有扮係自己有咗。志偉繼承繼咗遺產返香港，大家都以為他係BB個老豆，搞出個大頭佛，剛好個BB出世，麗芳就講明一切，真相終於大白。

## 演員陣容

## 拎
*
*香港電影資料館
工廠皇后

《**工廠皇后**》係喺1963年嘅一部粵語喜劇，由莫康時執導，丁瑩、張英才主演。

## 情節
工廠皇后楊惠芳喺鞋廠翻工，同好朋友劉月桂邂逅司機杜偉倫同佢個死黨吳錦英，錦英鍾意作大，隨口噏話偉倫係有錢人，月桂又話惠芳係洗衣店太子女。惠芳、偉倫充闊佬，但係又因為呃人唔安樂，之後兩人見家長，大話終於穿煲。最後惠芳、偉倫互相坦白，互相諒解。

## 演員陣容

## 拎
*
*香港影庫
接受度判斷測驗

**接受度判斷測驗**，又或者叫**可接受度判斷測驗**，係實證語言學研究成日用嘅研究方法。根據呢套諗頭，一個人嘅腦入面會有一套對於自己母語「語法應該係點」嘅內隱知識，假如語言學家想探究某隻語言嘅語法，最好就係搵一拃唔同嘅句子，問吓以嗰隻語言做母語嘅人，問佢哋覺得每句句子係咪**可以接受**，而可接受度判斷作業簡單講就係做呢樣嘢嘅工序。

## 背景

一般嚟講，廿一世紀初嘅語言學界已經唔會再跟從規範語言學講嗰套。規範語言學係一種舊時嘅語言學觀點，強調每個人用起語言上嚟都「應該」跟從某啲語言標準，採取呢種觀點嘅語言工作者會（譬如）同英文制定一套基準，跟從廿世紀初倫敦嘅英式英文，唔跟呢套觀點嘅英語使用者就係「錯誤」或者「唔合格」－縱使嗰啲使用者可能世世代代都係以佢哋嗰套方法嚟使用英文，喺屋企同老一輩講嘢不嬲都係用開佢哋嗰套「唔標準」嘅英文。到咗廿一世紀初，語言學界普遍已經摒棄咗呢種諗法：廿一世紀初嘅語言學家傾向跟描述語言學，認為語言使用者就算從來冇正式學過語法，都會有一套內在嘅知識系統，知道自己嘅母語有咩規則要跟，只不過係呢啲知識好可能係內隱知識，未經訓練嘅人無法有意識噉去思考或者向人解釋。

例如以下呢啲粵語語句，以粵語做母語嘅人就算冇研習過粵語語法，都直覺上會覺得「聽落唔多自然」：
*「佢買一個蘋果咗。」
*「佢琴日同朋友玩緊。」
*「書呢啲我已經睇晒。」
噉係因為粵語有佢嘅語法，組成句子嗰陣有某啲規則係實要跟嘅，例如表示「已完成」嘅**咗**，應該係要跟實喺動詞後面，所以句嘢應該係**買咗一個蘋果**。唔跟呢啲潛規則，句子就好可能會「依然  到佢想講乜，但聽落奇怪」。

透過使用接受度判斷測驗，語言學家可以做到好多有用嘅研究，例如呢個世上有好多語言都冇標準化－可能威望低、冇自己嘅詞典、缺乏標準化嘅書寫系統（甚至連書寫系統都冇，有得講冇得寫）呀噉，呢啲語言通常都冇人幫佢哋寫書講解佢哋嘅語法；於是語言學家可以搵一班以呢啲語言為母語嘅人返嚟，叫佢哋做接受度判斷測驗，就可以搵出隻語言嘅「語法潛規則」。

## 爭議
喺接受度判斷研究中，樣本代表性係一個幾大嘅問題。有陣時有啲研究，甚至被指係齋靠個別語言學家嘅判斷（縱使呢啲語言學家係母語使用者），呢啲研究就廣受批評。

事實表明，語言嘅邊界梗會或多或少有啲含糊，有陣時有啲語句結構，由某啲使用者嘅角度睇係可接受，但係由其他使用者嘅角度睇係不可接受。用粵語做例，粵語同英文都有結果結構（簡單講，即係謂語包含**做咗乜**同埋**結果**）但係兩者傳統上語序有分別。以下嘅例句當中 M 係**做咗乜**或者**方法**、R 係**結果**而 O 係受體：

:
成句嘢等同以下嘅粵語：
:
－粵語係方法行先、結果排第二、受體擺尾，相比之下英文就係方法行先、受體排第二、結果擺尾。有研究就試過搵咗兩班受試者，一班喺香港出世同大，另一班就係以粵語為母語、但喺加拿大成長嘅粵藉華人，進行接受度判斷測驗，叫佢哋判斷以下嘅粵語語句：
#「我揼**扁**咗嚿鐵。」
#「我揼咗嚿鐵**扁**。」
當中第二句喺語序上顯然似英文。佢哋嘅研究發現，喺加拿大成長（自細深受英文薰陶）嘅粵藉華人，比較大機會覺得第二句「可以接受」。語言接觸同語言變化等嘅現象表示是但搵隻語言或方言，「係咪可接受」呢樣嘢或多或少有啲主觀，可以受個人經驗影響，而且未必有明確邊界，唔會吓吓做到所有使用者都接受或者所有使用者都唔接受。

## 相關
*心理語言學
*計量語言學
*直覺判斷
*內隱知識

## 註釋

## 引咗

## 文獻
* 從句子接受程度論粵語量詞嘅語法限制，中大嘅學術研究文庫
去邊啊Do姐

《**去邊啊Do姐**》（）係香港好好制作製作嘅遊埠節目，由鄭裕玲主持，嘉賓主持有林家謙、魏浚笙、洪嘉豪、Tyson Yoshi、應智越，2023年9月4號到9月22號逢禮拜一到五20:30－21:00喺奇妙電視HOY TV播出。節目主持同嘉賓主持會去唔同地方遊覽。

## 每集一覽

## [[德國|出]]面網頁
*去邊啊Do姐– 網上重溫 – HOY（免費電視77台及78台）
*好好制作YouTube頻道：去邊啊Do姐

## 電視節目變遷
後量子密碼學

**後量子密碼學**（粵拼：）係响廿一世紀初興起嘅一套密碼學，同打前嘅密碼學技術最大分別在於想抵抗用量子運算嚟行嘅密碼分析。簡單講，廿世紀後期至廿一世紀初嘅電腦保安技術好多時都係靠將啲資料攞去加密，要破解呢啲加咗密嘅資料要做大量運算，而咁大量嘅運算現實電腦根本處理唔掂。但係後嚟量子電腦做到極高嘅運算能力，能夠破解呢啲技術做嘅加密，於是密碼學相關領域嘅專家就諗計應對量子運算。

呢篇文嘅概論部份，會用一般人都睇得明嘅方式講解，而概論後就會有比較專嘅內容。如果喺概論後嘅部份遇到有基本概念唔識，可以去參考吓密碼學同量子運算，亦可以睇睇運算複雜度嘅概念。

## 概論

首先，要係噉咦講吓密碼學係乜。响廿一世紀初嘅資訊科技當中，電腦同電腦之間係噉互傳資訊。想像依家有個人打開一個 HTTP 開頭嘅網站（例如維基百科）嚟睇，佢部電腦—可以係手提電腦、檯上電腦或者智能手機等—會用傳輸層安全性（TLS）連去個網站嘅伺服器度。TLS 會結合一連串嘅密碼學作業，將啲資訊轉化做一串串望落完全語無倫次嘅符號，即係
*用家傳咗嘅資訊：「我個電話號碼係 1234-5678。」
*轉化完出嘅符號：「ojM14hutsdnJuwef」
—噉嘅話，有惡意嘅第三方人士（例如係想偷人信用咭號碼嘅黑客）就睇唔明呢啲資訊，同時收資訊嗰方當然係暗中知道點樣解讀段符號。進階啲嘅密碼學技術仲可以達致檢驗吓資訊係咪堅嘅，令到有惡意嘅第三方人士唔可以篡改資訊，或者透過假扮其他人嚟攞佢哋冇權攞嘅資訊。當一個打開個網頁嚟睇，佢個網頁瀏覽器可以接觸網站嘅伺服器 download 個伺服器條公開密匙（簡化講係幫手將符號轉化嘅數據），用條密匙同伺服通訊，噉就好安全。

喺廿一世紀初，密碼學技術通常都運用咗運算複雜度嘅概念。想像依家黑客想試吓撞密匙，即係將所有可能嘅密匙列晒出嚟，再逐個逐個攞去撞，想靠撞嚟破解段符號。問題係密碼學技術用咗好多數學原理，要靠撞嚟破解啲符號，平均要花（例如）足足一百萬年咁耐嘅時間先破解得到。不過研究表明咗，行量子運算嘅電腦可以達致極高嘅運算能力，例如本來要成一百萬年先計到嘅數，佢哋可以喺一個月內計完，於是好多電腦保安同相關領域嘅專家就開始擔心，量子運算嘅強勁運算力會唔會畀黑客用嚟輕易破解密碼學符號，於是就出咗**後量子密碼學**嘅諗頭—意思係指「用嚟應對**量子**運算**後**嘅世界」嘅密碼學。

## 算法突破

## 解決辦法

## 睇吓
*電腦保安
*多重要素鑑別

## 文獻
用咗嘅重要概念嘅外語（主要係英文）名：

***後量子密碼學**：post-quantum cryptography
*密碼學：cryptography
*量子運算：quantum computing
*加密：encrpytion
*運算複雜度：computational complexity

引用咗嘅學術文獻或者網頁：
杞人憂天

《**杞人憂天**》，寓言一則，寫喺《列子》天瑞篇。杞國有人擔心天地崩墜，有人開解同佢講解天地唔會就滿意。進而長廬子聽到就話萬物都有生有滅，天地至終都會崩墜。再進而列子結尾，將來天地會壞唔壞，唔知。如同將來生死，如同將來來去，都唔可以講實，擔心來都無用。

後人將故仔化做四字成語，諷刺人有不必要擔憂。

當中杞人論天墮問題，日月星宿會否跌落來，亦可謂多年來科學問題。故事之中，長廬子同開解人睇法相反。

現今考古及查看史實，杞人憂天並非毫無道理。杞國本分封宋國之西，因受到攻打，春秋初時要東遷到邾國，後搬到稍北，今山東新泰一帶，魯國東北。魯莊公七年，魯杞之間有流星雨，隕石落地。考古新泰掘到大量古時隕石。天墮於杞或真有其事。杞國如此多災多難，杞人憂天就變得合理。

## 原文
杞國有人、憂天地崩墜、身亡所寄、廢寢食者。

又有憂彼之所憂者、因往曉之曰、天、積氣耳、亡處亡氣。若屈伸呼吸，終日在天中行止、奈何憂崩墜乎。

其人曰、天果積氣、日月星宿不當墜邪。

曉之者曰、日月星宿、亦積氣中之有光耀者、只使墜，亦不能有所中傷。

其人曰、奈地壞何。

曉者曰、地積塊耳、充塞四虛、亡處亡塊。若躇步跐蹈、終日在地上行止、奈何憂其壞。

其人舍然大喜、曉之者亦舍然大喜。

長廬子聞而笑之曰、虹蜺也、雲霧也、風雨也、四時也、此積氣之成乎天者也。山岳也、河海也、金石也、火木也、此積形之成乎地者也。知積氣也、知積塊也、奚謂不壞。夫天地、空中之一細物、有中之最巨者。難終難窮、此固然矣。難測難識，此固然矣。憂其壞者、誠為大遠。言其不壞者、亦為未是。天地不得不壞、則會歸於壞。遇其壞時、奚為不憂哉。

子列子聞而笑曰、言天地壞者亦謬、言天地不壞者亦謬。壞與不壞、吾所不能知也。雖然、彼一也、此一也。故生不知死、死不知生。來不知去、去不知來。壞與不壞、吾何容心哉。

## 史
考古同史上記載，杞人憂天並非毫無道理。周國姬發滅商國，分封古國後人。商國人封喺宋國，舜後人分封陳國。夏國後人就封喺杞國，特登搵到東樓公，分封今杞縣一帶，祭禹。杞宋陳三國鄰近，杞喺宋國之西。春秋之初，周天子就控制唔到諸候，杞受宋攻打，無法立足。於是乎東北遷到邾國，再搬稍北立足，到今山東新泰一帶。考古喺陳泰掘到杞伯每亡銘文，可以為證。就近魯國，喺佢東便。齊魯之間，受兩國欺負，此後多次遷國。 

由此可知，春秋之初，杞國多災多難。而孔丘著春秋，魯莊公七年，天文記載星隕如雨，可能成為杞人憂天原因。

春秋左傳、穀梁傳、公羊傳三傳所記春秋差唔多。

左傳「夏、四月辛卯夜、恆星不見、夜中星隕如雨。」

穀梁傳「夏、四月辛卯昔、恆星不見、夜中星隕如雨。」

公羊傳，「夏、四月辛卯夜、恒星不見、夜中星霣如雨。」

只不過各家注解睇法唔同，對本質有唔同推理。後世推斷為流星雨，寶瓶座η流星雨，同哈雷彗星有關。而成千上萬流星，極之光，連帶無數微粒流星，同大氣相撞使天有光，故此恆星不見。

今時山東新泰，古時杞國一帶，掘到大量古時隕石。可能當真有天墮於杞，隕石至地陷。若然天地崩墜，災難非常恐怖，杞人憂天又相當合理。

## 文學
文學下有借用寓言。

杜甫寫詩，寄劉峽州伯華使君四十韻，有句「奼女縈新裹、丹砂冷舊秤。但求椿壽永、莫慮杞天崩。」

李白都有詩，梁父吟，有句「閶闔九門不可通、以額扣關閽者怒。白日不照我精誠，杞國無事憂天傾。」

莫慮杞天崩、杞國無事憂天傾，都借用呢則寓言，講擔心實情無必要。

錢鍾書管錐編第二册，有錄英文小說海外軒渠録，寫飛浮島國即，勒皮他。當地人「愁慮無寧晷」，一日到黑都驚「天體將生變故”」。如「惴惴恐日輪漸逼地球，行且吸而吞之，以是寢不安席，生趣全無」。錢氏認為呢段敘述，同杞人憂天異曲同工。

## 科學
天墜問題，日月星宿會否冧落來，亦係古時科學種種猜想，希望知道原理。

故事中，曉者話佢哋只不過氣有光，跌落來都唔會點樣。長廬子話積氣一定會壞，不過太遠咁。

西方都有諗，古希臘亞里士多德，就有兩界說，天分兩界，月之下會跌落，其餘天同天體就唔會跌落來。牛頓就認為唔會有兩界，大家規則一樣，月唔跌落來因為有初始橫向速度，因而公轉唔跌落來。依個又涉及第一推動問題，由亞里士多德已有諗，亦喺物理學研究宇宙起初問題開端。

## 攷
語言能力

**語言能力**（）係指一個人對某隻語言嘅內隱知識有幾深厚。

## 睇埋
*語言表現
*認知心理學
充分層次

**充分層次**指一套文法「有幾能夠充分噉描述隻語言」。如果話一套文法係**觀察上充分**，意思係話套文法做到準確噉描述手上有嘅字句（例如語料庫）；而如果話套文法係**描述上充分**，意思係話套文法仲做到合乎母語使用者嘅直覺判斷。

## 睇
*語料庫
語言表現

**語言表現**（）係指一個人實際用隻語言嗰陣嘅表現有幾好（講得有幾流暢或者有冇錯文法呀噉）。

表現會反映能力，但能力高嘅人有時都有可能會因為精神唔好等嘅原因，搞到到表現惡劣。

## 睇埋
*語言能力
*認知心理學
王世充

**王世充**（），字**行滿**，陝西新豐人，係隋朝末年嘅軍閥、權臣。喺隋煬帝時代做江都宮監，之後佢帶兵打敗咗作反嘅李密，俾封做太尉、相國加九錫。619年5月22號，佢喺洛陽廢咗皇泰主，自稱大鄭皇帝。

## 參考
*《隋書/卷85》
*《舊唐書/卷54》
*《新唐書/卷85》
刺激嘅貧乏

**刺激嘅貧乏**係語言習得研究上一種時不時有人提嘅睇法。主張呢種觀點嘅人會用某啲方法提供證據，發覺細路學語言嗰陣，接觸到嘅數據（聽到嘅詞同句）數量根本唔夠，唔足以畀佢哋齋靠呢啲後天刺激嚟學識使用語言；而如果呢點成立，就表示應該有一部份語言知識係天生就存在喺人腦裏面嘅。

## 睇埋
*先天定後天
張開基

**張開基**（）係中國人民解放軍將領、中國人民解放軍開國少將。

張開基曾經擔任中國人民解放軍蘭州軍區炮兵副司令員兼軍械部部長。1955年，授予中國人民解放軍少將。

## 参考

類:中華人民共和國軍人
類:中國人民解放軍
2013年台灣花式滑冰錦標賽

**2013年台灣花式滑冰錦標賽**係中華民國滑冰協會主辦嘅全國錦標賽，比賽項目分為男子個人、女子個人兩個項目；雙人同冰舞因為無參賽者而無舉辦。

## 概要
2013年台灣花式滑冰錦標賽又叫**102學年度全國花式滑冰錦標賽**，喺2013年8月13日至8月14日舉辦，比賽地點係台灣台北市台北小巨蛋副館滑冰場。 中華民國滑冰協會原訂嘅比賽日期係8月12日至8月13日，由於配合當年喺泰國曼谷舉辦嘅「2013年亞洲花式滑冰公開賽」比賽日期(8月8日至8月11日)，所以將全國賽之日期調整去8月13日至8月14日。

上屆青年組男子個人冠軍曹志禕首度挑戰全國賽成年組，以總分170.32成為本屆成年組冠軍。

成年組女子個人選手張永惠首度參賽獲得冠軍，並喺本賽季代表台灣參加花式滑冰國際賽事。

## 比賽結果

### 成年組

#### 男子個人（Senior Men）

#### 女子個人（Senior Ladies）

### 青年組

#### 男子個人（Junior Men）

#### 女子個人（Junior Ladies）

### 少年A組

#### 女子個人（Advanced Novice Girls）

### 少年B組大齡組

#### 女子個人（Basic Novice B Girls）

### 少年B組低齡組

#### 男子個人（Basic Novice A Boys）

#### 女子個人（Basic Novice A Girls）

## 參考資料


## 外部連結

* 花式滑冰熱線網
* 中華民國滑冰協會

類:2013年運動
類:花式溜冰
類:台北
王先生騎正胭脂馬

《**王先生騎正胭脂馬**》（）係喺1959年嘅一部粵語喜劇，由漫畫《王先生》改編，黃鶴聲執導，新馬師曾、鄧碧雲主演。

## 情節
王壽南生性孤寒鹹濕，扮經理去追靚女許芝蘭，點合芝蘭原來係壽南個姪秉希嘅未婚妻。芝蘭戲弄壽南之後得知佢原來係未婚夫秉希阿叔，而且曾經拒絕借錢畀秉希做生意，於是諗計呃壽南啲錢。王太太得知佢兩人約咗喺酒店，於是趕過去，壽南為咗避開老婆逃往鄰房，剛好撞破亨利想對佢個女育珍圖謀不軌，芝蘭同王太太大打出手，壽南就人財兩失。

## 演員陣容

## 拎
*
*香港影庫
*香港電影資料館
廖潔明

**廖潔明(Tony LIU Kit-ming)**，香港親中派政治人物，前警務人員(2011年退休)。

佢曾經擔任香港警務督察協會主席16年，期間不時就外間對警員操守同福利等問題接受公眾訪問。另外，佢亦曾經因為唔滿意天主教香港教區主教陳日君批評警隊喺處理世貿示威者嘅言論，向梵蒂岡教宗本篤十六世作出投訴。

佢喺2011年加入由前保安局局長葉劉淑儀所創立嘅新民黨，並且代表該黨參加2011年區議會選舉觀塘翠翔選區競選，但最終輸咗。

2013年5月，佢去咗美國駐港總領事館工作。

## 個人生活
佢已經結咗婚，佢嘅女兒廖韻怡曾經參加有「畫壇奧運」之稱嘅馬其頓國際青少年及兒童繪畫賽。

另外，佢本身亦鐘意唱歌，唱男低音。

## 參考
復活 (粵語長片)

《**復活**》（）係喺1955年嘅一部粵語文藝片，由托爾斯泰同名長篇小說改編，陳文第一部執導作品，張瑛、芳艷芬主演。

## 情節
妹仔阿卿同少爺范俊傑青梅竹馬，之後俊傑去咗讀書，過咗幾年之後返鄉下探望姑媽，同阿卿重逢相戀，俊傑臨出發留學前阿卿重獻身畀俊傑。俊傑去咗留學，姑媽想辦法拆散佢兩個，呢個時候阿卿已經珠胎暗結，姑媽於是誣告阿卿同人私通，好彩有阿根救佢。

蘇蝦出世之後，阿卿到處搵俊傑，點知發現俊傑已經同表妹彭美玲結婚，阿卿好嬲。阿卿為咗生計淪落風塵，個仔又病死，之後更因為誤殺坐監，好彩有已成為律師嘅俊傑幫佢辯護脫罪。俊傑想同阿卿重拾舊歡，但係阿卿想自力更生。

## 演員陣容

## 拎
*
*香港影庫
*中文百科
復活 (搞清楚)

**復活**可能係：
* 復活，死過翻生
* 耶穌復活，基督教《新約聖經》記載嘅事跡。
* 復活 (粵語長片)，一部1955年嘅港產片，陳文導演，謝賢、江雪、周驄主演。
* 復活 (小說)，托爾斯泰寫嘅一本小說。
殘花淚

**殘花淚**可能係：
* 殘花淚 (1919年)（）,一齣美國默劇電影
* 殘花淚 (1953年)，一齣香港粵語長片，由關文清導演，芳艷芬、羅劍郎、鄭碧影、歐陽儉、馮應湘主演
* 殘花淚 (1966年)，一齣香港粵語長片
* 殘花淚，一首曲目係粵劇帝女花中'香夭'嘅粵曲，唐滌生作曲，蘇翁作詞，森森主唱。

## 參考
殘花淚 (1966年)

《**殘花淚**》（）係喺1966年嘅一部粵語劇情片，由楚原執導，南紅、周驄主演。

## 情節
日軍侵略香港，韓雪花同曾文健帶埋屋企人逃難。雪花去茶樓賣唱維生，但係俾文健誤會，好彩被阿媽鬧醒，文健決心參軍。

雪花生咗個仔，但係傳來文健身亡嘅消息，雪花嘅舊朋友金老七於是負起照顧雪花一家嘅責任。多年之後，文健同家人重逢，誤會老七搶佢女友...

## 演員陣容

## 拎
*
*香港影庫
*[ 香港電影資料館]
人倫 (電影)

《**人倫**》係喺1959年嘅一部粵語劇情片，由巴金小說《憩園》改編，李晨風執導，吳楚帆、白燕、張活游同容小意主演。

## 情節
姚家搬入憩園大宅，楊昭寒走入去偷花，被萬婉華發現，之後跟蹤昭寒去到破廟，見到廟入面種著昭寒偷嘅花，同埋憩園舊主人昭寒老豆楊夢痴，得知夢痴嘅過去。

萬婉華其實係姚家繼母，對繼仔被過分溺愛感到束手無策，遇到又係被寵成二世祖以致晚景淒涼嘅憩園舊主楊夢痴，佢老公姚國良始反省應該點教仔。

夢痴之後偷嘢要坐監，臨死前求萬華唔好同昭寒講自己嘅事。昭寒去姚家道別，萬華始終唔忍心透露夢痴已經死咗。

## 演員陣容

## 拎
*
*香港電影資料館
香車美人

**香車美人**可以係：
*《香車美人 (1952年)》，香港粵語長片
*《香車美人 (1959年)》，香港國語長片，范傑導演，葛蘭、張揚、雷震、劉恩甲主演。
天涯芳草

《**天涯芳草**》（）係喺1966年嘅一部粵語劇情片，由莫康時執導，南紅、譚炳文主演。

## 情節
1942年秋天，日軍侵華，柳天涯同梁芳草約好打完仗就結婚。程雨庭個大仔早死，雨庭逼芳草做佢新抱。戰事結束，天涯得知芳草被逼冥婚，於是趁機混入程家。雨庭為芳草立貞節牌匾，芳草同天涯喺鄉民前面控訴雨庭，雨庭見群情洶湧，終於醒悟，於是成全天涯、芳草兩個。

## 演員陣容

## 拎
*